cyanic-selkie/wikianc huggingface dataset:
ഗിൽഡ (ഗായിക)
അർജന്റീനിയൻ കുംബിയ ഗായികയും ഗാനരചയിതാവുമായിരുന്നു ഗിൽഡ എന്ന സ്റ്റേജ് നാമത്തിൽ അറിയപ്പെടുന്ന മിറിയം അലജന്ദ്ര ബിയാഞ്ചി (11 ഒക്ടോബർ 1961 - സെപ്റ്റംബർ 7, 1996).
ജീവിതരേഖ
ഗിൽഡ എന്ന പേരിലുള്ള ചിത്രത്തിൽ റീത്ത ഹെയ്‌വർത്ത് അവതരിപ്പിച്ച സ്ത്രീ കഥാപാത്രത്തിന്റെ ബഹുമാനാർത്ഥമാണ് അവരുടെ സ്റ്റേജ് നാമം തിരഞ്ഞെടുത്തത്. ഒരു കത്തോലിക്കാ വിദ്യാലയത്തിൽ ഗിൽഡ ഉത്സവങ്ങൾ സംഘടിപ്പിക്കുകയും അവിടെ ഗിൽഡ സംഗീതം അവതരിപ്പിക്കാനും തുടങ്ങി. സംഗീതജ്ഞനും ഏജന്റുമായ ജുവാൻ കാർലോസ് "ടോട്ടി" ഗിമെനെസിനെ കണ്ടുമുട്ടിയ ശേഷം, ഗിൽഡ ഒരു ബാക്കപ്പ് ഗായികയാകുകയും ലാ ബാർറ എന്ന ബാന്റിൽ ചേരുകയും താമസിയാതെ ക്രീമ അമേരിക്കാന എന്ന രണ്ടാമത്തെ ബാൻഡിൽ പങ്കെടുക്കുകയും ചെയ്തു. 1993-ൽ പ്രാദേശിക ലേബലായ മജന്തയിലേക്ക് സൈൻ അപ്പ് ചെയ്ത ശേഷം ഡി കോരാസൻ എ കൊറാസോൺ ("From heart to heart") എന്ന റെക്കോർഡിംഗ് ആരംഭിക്കാൻ ഗിമെനെസ് അവളെ പ്രോത്സാഹിപ്പിച്ചു. അടുത്ത വർഷം, കൊറാസൻ ഹെറിഡോ ("Heart broken"), ലാ പ്യൂർട്ട ("The door") ലാ അനിക്ക ("The one and only") എന്നിവയും പുറത്തിറങ്ങി.
1995-ൽ, പസിറ്റോ എ പസിറ്റോ ("സ്റ്റെപ്പ് ബൈ സ്റ്റെപ്പ്") ഹിറ്റ് ആയ (അവരുടെ ഏറ്റവും ജനപ്രിയ ഗാനങ്ങളിലൊന്ന്) നോ മി ആർറെപിയന്റോ ഡി എസ്റ്റെ അമോർ ("ഈ പ്രണയത്തെക്കുറിച്ച് ഞാൻ ഖേദിക്കുന്നില്ല") എന്നിവയും പുറത്തിറങ്ങി.
1996 സെപ്റ്റംബർ 7 ന് ഗിൽഡ തന്റെ അവസാനത്തേതും ഏറ്റവും വിജയകരവുമായ ആൽബമായ കൊറാസൻ വാലിയന്റേയുടെ ("Brave heart") പ്രചാരണത്തിനായി രാജ്യത്ത് പര്യടനം നടത്തുന്നതിനിടെ ഒരു ദാരുണമായ അപകടത്തിൽ മരിച്ചു. അർജന്റീനയിലെ എൻട്രെ റിയോസ് പ്രവിശ്യയിൽ ദേശീയ റൂട്ട് 12 ൽ ഒരു ട്രക്ക് ഹൈവേ മീഡിയൻ കടന്ന് അവരുടെ ടൂറിംഗ് ബസിൽ ഇടിച്ചുകയറി ഗിൽഡയും അമ്മയും മകളും അവരുടെ മൂന്ന് സംഗീതജ്ഞരും ബസ് ഡ്രൈവറും മരിച്ചു.
മാധ്യമങ്ങളിൽ
2012 ൽ ഗ്രൂപോ എഡിറ്റോറിയൽ പ്ലാനറ്റ പത്രപ്രവർത്തകനായ അലജാൻഡ്രോ മർഗുലിസ് എഴുതിയ ഗിൽഡ, ലാ സ്റ്റാൻഡേർഡ് ഡി ലാ ബൈലന്റ (അവരുടെ ഏക അംഗീകൃത ജീവചരിത്രം) പ്രസിദ്ധീകരിച്ചു.
അവരുടെ ജീവിതത്തെയും കരിയറിനെയും കുറിച്ചുള്ള ഒരു ജീവചരിത്ര ചിത്രം ഐ ആം ഗിൽഡ, അവരുടെ മരണത്തിന്റെ ഇരുപതാം വാർഷികം 2016 സെപ്റ്റംബർ 15 ന് പുറത്തിറങ്ങി. നതാലിയ ഒറീറോ ഗിൽഡയായും ഒപ്പം അവരുടെ യഥാർത്ഥ ബാൻഡിലെ നിരവധി സംഗീതജ്ഞരും അവതരിപ്പിച്ചു.
പാരമ്പര്യം
അവളുടെ മരണത്തിന് തൊട്ടുപിന്നാലെ, ഗിൽഡയെ അവളുടെ ആരാധകർ അത്ഭുതങ്ങൾ നേടിയതിന്റെ ബഹുമതി നൽകി, ചിലർ അവളെ ഒരു വിശുദ്ധി എന്ന് വിളിക്കുകയും ചെയ്തു. അവളുടെ ജന്മദിനത്തിൽ, ആരാധകർ അപകടസ്ഥലത്തെ അവളുടെ ആരാധനാലയത്തിലേക്ക് പോയി നീല മെഴുകുതിരികളും പൂക്കളും സമ്മാനങ്ങളും മറ്റ് വഴിപാടുകളും ഉപേക്ഷിക്കുന്നു.
മരണസമയത്ത്, ഗിൽഡ ഒരു പുതിയ ആൽബത്തിൽ ജോലി ചെയ്യുകയായിരുന്നു, എന്നാൽ 1997 ലെ മരണാനന്തര ആൽബമായ നോ എസ് മി ഡെസ്പെഡിഡ ("എന്റെ വിടവാങ്ങലല്ല") എന്ന പേരിൽ അഞ്ച് ഗാനങ്ങൾ മാത്രമേ റെക്കോർഡ് ചെയ്തിട്ടുള്ളൂ. ആൽബത്തിൽ അവളുടെ ഏറ്റവും വിജയകരമായ ഗാനങ്ങളിലൊന്ന് ഉൾപ്പെടുന്നു: "സെ മി ഹാ പെർഡിഡോ അൻ കൊരാസോൻ", രണ്ട് ലൈവ് ഗാനങ്ങളും മറ്റ് ഉഷ്ണമേഖലാ ഗായകരുടെ ചില ഗാനങ്ങളും. റിലീസ് ചെയ്യാത്ത മെറ്റീരിയലുകളുടെയും ഡെമോകളുടെയും മറ്റൊരു ആൽബം "ലാസ് അലാസ് ഡെൽ അൽമ" 1999-ൽ പുറത്തിറങ്ങി. അവളുടെ ഏറ്റവും പ്രശസ്തമായ ഗാനങ്ങളിൽ ഫ്യൂസ്റ്റെ ("യു ആർ"), നോ മി അറെപിയെന്റോ ഡി എസ്റ്റെ അമോർ, നോ എസ് മി ഡെസ്‌പെഡിഡ എന്നിവ ഉൾപ്പെടുന്നു.
അവളുടെ ചില ഗാനങ്ങൾ അവളുടെ മരണശേഷം വീണ്ടും എഡിറ്റ് ചെയ്യപ്പെട്ടു, പ്രത്യേകിച്ച് Attaque 77-ന്റെ No me arrepiento de este amor പതിപ്പ്.
അവലംബം
Portions based on a translation from Spanish Wikipedia.
പുറംകണ്ണികൾ
വർഗ്ഗം:1961-ൽ ജനിച്ചവർ വർഗ്ഗം:1996-ൽ മരിച്ചവർ വർഗ്ഗം:നാടോടി സന്യാസിമാർ
എ ഡേ ഇൻ ദ ലൈഫ് ഓഫ് മാർലൺ ബണ്ടോ
ജിൽ ട്വിസ്സ് എഴുതി ഇ.ജി.കെല്ലർ ചിത്രീകരണം നിർവഹിച്ചു 2018 ൽ ഇറങ്ങിയ ഒരു കുട്ടികളുടെ പുസ്തകമാണ് എ ഡേ ഇൻ ദ ലൈഫ് ഓഫ് മാർലൺ ബണ്ടോ അഥവാ ലാസ്റ്റ് വീക്ക് ടുനൈറ്റ് വിത്ത് ജോൺ ഒലിവർ പ്രെസെന്റ്സ്: എ ഡേ ഇൻ ദ ലൈഫ് ഓഫ് മാർലൺ ബണ്ടോ. അമേരിക്കയുടെ വൈസ് പ്രസിഡന്റ് മൈക് പെൻസിന്റെ വളർത്തുമുയൽ ആയ മാർലൺ ബണ്ടോയുടെ ജീവിതത്തിലെ ഒരു ദിനമാണ് പുസ്തകത്തിൽ വിവരിക്കുന്നത്. മാർലൺ ബണ്ടോയ്ക്കും വെസ്ലി എന്ന് പേരുള്ള ഒരു മുയലിനും ഇടക്കുള്ള സ്വവർഗ അനുരാഗമാണ് പുസ്‌തകത്തിന്റെ പ്രമേയം.
സ്വവർഗ വിവാഹത്തോടുള്ള മൈക് പെൻസിന്റെ കടുത്ത എതിർപ്പ്, സ്വവർഗ അനുരാഗികളെ തിരുത്താൻ ഉപയോഗിക്കുന്ന ശാസ്ത്രീയ അടിത്തറയില്ലാത്ത കൺവേർഷൻ തെറാപ്പിയോടുള്ള പിന്തുണ എന്നിവക്ക് മറുപടിയായി ആണ്, ലാസ്റ്റ് വീക്ക് ടുനൈറ്റ് വിത്ത് ജോൺ ഒലിവർ എന്ന ടെലിവിഷൻ പരിപാടിയുടെ, കോമഡി എഴുത്തുകാരൻ കൂടിയായ ജിൽ ട്വിസ്സ് എൽ.ജി.ബി.റ്റി വിഷയമായ ഈ പുസ്തകം എഴുതിയത്. പെൻസിന്റെ കുടുംബാംഗങ്ങൾ എഴുതിയ മാർലൺ ബുണ്ടോ’സ്: എ ഡേ ഇൻ ദ ലൈഫ് ഓഫ് വൈസ് പ്രസിഡന്റ് എന്ന പുസ്‌തകം പ്രസിദ്ധീകരിക്കുന്നതിനു ഒരു ദിവസം മുൻപ്, 2018 മാർച്ച് 18 നാണ് ഈ പുസ്‌തകം ഇറങ്ങിയത്. പുസ്‌തകത്തിന്റെ ഓഡിയോബുക്ക് പതിപ്പിൽ ജിം പാഴ്സൺസ്, ജെസ്സി ടൈലർ ഫെർഗൂസൻ, ജെഫ് ഗാർലിൻ, എല്ലി കെമ്പർ, ജോൺ ലിത്ഗോ, ജാക്ക് മക്ബ്രേയ്ർ, റുപോൾ എന്നിവരുടെ ശബ്ദം ഉൾപെടുത്തിയിരിക്കുന്നു.
റിലീസ് ചെയ്ത ദിവസം, ജോൺ ഒലിവർ, ലാസ്റ്റ് വീക്ക് ടുനൈറ്റ് വിത്ത് ജോൺ ഒലിവർ എന്ന തന്റെ ടെലിവിഷൻ പരിപാടിയുടെ അവസാനം ഈ പുസ്തകം അവതരിപ്പിച്ചു. അന്നത്തെ എപ്പിസോഡ് മുഖ്യമായും മൈക് പെൻസിനെക്കുറിച്ചും അദ്ദേഹത്തിന്റെ എൽ.ജി.ബി.റ്റി വിരുദ്ധ നിലപാടുമാണ് ചർച്ച ചെയ്തത്. മികച്ച പ്രതികരണം നേടിയ പുസ്തകം ലാസ്റ്റ് വീക്ക് ടുനൈറ്റിന്റെ അണിയറ പ്രവർത്തകരുടെ പ്രതീക്ഷകൾക്ക് അപ്പുറം വിൽപന നടത്തുകയും ഒരു ബെസ്റ്റ് സെല്ലർ ആവുകയും ചെയ്തു. ആമസോൺ.കോമിൽ പുസ്‌തകവും അതിന്റെ ഇ-ബുക്ക് പതിപ്പും വില്പനയുടെ കാര്യത്തിൽ ഒന്നാം സ്ഥാനം നേടി. പുസ്തകത്തിന്റെ വിൽപനയിൽ നിന്നുള്ള എല്ലാ ലാഭവും ദ ട്രെവർ പ്രോജക്ട്, എയ്ഡ്സ് യുണൈറ്റഡ് എന്നിവയ്ക്ക് സംഭാവനയായി നൽകും.
ഫൈബ്രോഡിസ്‌പ്ലാസിയ ഓസിഫിക്കൻസ് പ്രോഗ്രെസ്സിവ
ശരീരത്തിലെ സയോജകകലകളെ ബാധിക്കുന്ന ഒരു അപൂർവ രോഗമാണ് ഫൈബ്രോഡിസ്‌പ്ലാസിയ ഓസിഫിക്കൻസ് പ്രോഗ്രെസ്സിവ അഥവാ ഫ് ഓ പി. ശരീരത്തിലെ കേടുപാട് തീർക്കുന്ന പ്രക്രിയയിൽ വരുന്ന മ്യൂറ്റേഷൻ കാരണം സയോജകകലകളിൽ ദൃഡീകരണം സംഭവിക്കുന്ന അവസ്ഥയാണ് ഇതു. സ്‌നായു (ദശനാര്), കെട്ട്‌നാര്‌ , പേശികൾ എന്നിവയെ ആണ് ഇതു ബാധിക്കുന്നതു.
തുടർ വായനക്ക്
വർഗ്ഗം:രോഗങ്ങൾ വർഗ്ഗം:പേശി സംബന്ധിയായ രോഗങ്ങൾ
ആർസെനിക്കം ആൽബം
ഹോമിയോപ്പതിയിൽ ഉപയോഗിക്കുന്ന ഒരു ഔഷധമാണ് ആർസെനിക്കം ആൽബം (ആഴ്സൻ ആൽബ്). ആർസെനിക് ട്രൈഓക്സൈഡിൻറെ ജലലായനികൾ പടിപ്പടിയായി നേർപ്പിച്ചെടുത്ത്  ഒടുവിൽ   ആർസെനിക് തീരേയില്ലാത്ത അവസ്ഥയിലെത്തുന്ന  ഒരു ലായനിയാണ്  ആർസെനിക്കം ആൽബം. ദഹന സംബന്ധമായ അസുഖങ്ങൾ ഉൾപ്പെടെ നിരവധി രോഗലക്ഷണങ്ങളെ ചികിത്സിക്കാനുള്ള ശ്രമത്തിലാണ് ഇത് ഹോമിയോപ്പതിയിൽ ഉപയോഗിക്കുന്നത്. കൂടാതെ ലോ ഓഫ് സിമിലേഴ്സ്  എന്ന വിശ്വാസമനുസരിച്ച്    ആർസെനിക് വിഷബാധയ്ക്ക്കും ഇതു പ്രതിവിധിയായി  നിർദ്ദേശിക്കപ്പെടുന്നു. ഒരു ഹോമിയോപ്പതി ഔഷധമെന്ന തരത്തിൽ തയ്യാറാക്കുമ്പോൾ, ആർസെനിക് ഓക്സൈഡിൻറെ അളവ് തീരെ കുറവായിരിക്കുമെന്നതിനാൽ, ഇത് പൊതുവെ സുരക്ഷിതമാണെന്ന് കണക്കാക്കപ്പെടുന്നു, എന്നിരുന്നാലും ഇന്ത്യയിൽ വിൽക്കുന്ന, മോശമായി തയ്യാറാക്കിയ ഹോമിയോപ്പതി ഔഷധങ്ങളിൽ നിന്ന് ആർസെനിക് വിഷബാധ റിപ്പോർട്ട് ചെയ്യപ്പെട്ടിട്ടുണ്ട്. ആർസെനിക്കം ആൽബത്തിന് എങ്ങനെ ശരീരത്തിൽ നിന്ന് ആർസെനിക് നീക്കംചെയ്യാമെന്നതിന് ഒരു വിവരണവുമില്ല. മാത്രമല്ല, ശാസ്ത്രീയ സമൂഹം ഫലപ്രദമായ മരുന്നായി (ഏത് അവസ്ഥയ്ക്കും) ഇതിനെ കണക്കാക്കുന്നതിന് മതിയായ തെളിവുകളില്ല.
ഹോമിയോപ്പതിയിലെ ഉപയോഗം
ഹോമിയോപ്പതിയിലെ ഏറ്റവും പ്രധാനപ്പെട്ട പതിനഞ്ച് ലായനികളിലൊന്നാണ് ആഴ്സണികം ആൽബം. ക്ലാസിക്കൽ ഹോമിയോപ്പതി, വ്യക്തികളെ അവരുടെ ശാരീരികയമാനസിക പ്രത്യേകതകളനുസരിച്ച് വിവിധവിഭാഗങ്ങളിലായി ഇനം തിരിക്കുന്നു. സമാനമായ ലക്ഷണങ്ങളാൽ ബുദ്ധിമുട്ടുന്ന ഒരേ വിഭാഗത്തിലുള്ളവരെ   ഫലപ്രദമായി ചികിത്സിക്കാൻ കഴിയുമെന്ന ആശയത്തിന്റെ ഭാഗമാണിത്.
പ്രധാന ഹോമിയോപ്പതി ഉപയോഗങ്ങളിൽ, ഉത്കണ്ഠ, "അരക്ഷിതാവസ്ഥ മൂലമുണ്ടാകുന്ന ഭയം", ദഹന സംബന്ധമായ തകരാറുകൾ, മ്യൂക്കോസൽ വീക്കം, കഠിന വേദനയോടെയുള്ള രോഗലക്ഷണങ്ങൾ കാണപ്പെടുന്ന അസുഖങ്ങൾ എന്നിവ ചികിത്സിക്കാൻ ഉപയോഗിക്കുന്നു. സിഫിലിസ് ചികിത്സയ്ക്കായി ഇത് ഉപയോഗിച്ചുവന്നിരുന്നു.
ഗവേഷണ പഠനങ്ങൾ
ആഴ്സണിക്കം ആൽബത്തിൽ നിരവധി പഠനങ്ങൾ നടന്നിട്ടുണ്ട്; എന്നിരുന്നാലും, ഹോമിയോപ്പതി പഠനങ്ങളിൽ തെളിവുകളുടെ അഭാവം ഉണ്ടെന്ന് അറിയപ്പെടുന്നു. കൂടാതെ, ഹോമിയോപ്പതിയുടെ പിന്നിലെ ആശയങ്ങൾ ശാസ്ത്രീയമായി അസംഭവ്യവും പ്രകൃതിശാസ്ത്രത്തിന്റെയും ആധുനിക വൈദ്യശാസ്ത്രത്തിന്റെയും അടിസ്ഥാന തത്വങ്ങളെ നേരിട്ട് എതിർക്കുന്നതുമാണ്. മോശമായി നടത്തിയതോ ചെറുതോ ബന്ധമില്ലാത്തതോ ആയ പഠനങ്ങൾ ഫലപ്രാപ്തിയുടെ ശാസ്ത്രീയ തെളിവായി കണക്കാക്കപ്പെടുന്നില്ല
പരാമർശങ്ങൾ
വർഗ്ഗം:ഹോമിയോപ്പതി
കാറ്റ്നിപ്പ്
കാറ്റ്നിപ്പ്, ക്യാറ്റ്സ്‍വർട്ട്, ക്യാറ്റ്സ്‍വർട്ട്, ക്യാറ്റ്‍വർട്ട്, ക്യാറ്റ്മിന്റ് എന്നിങ്ങനെയും അറിയപ്പെടുന്ന നെപ്പേറ്റ കറ്റാറിയ, ലാമിയേസി കുടുംബത്തിലെ നേപ്പേറ്റ ജനുസ്സിലുൾപ്പെട്ട ഒരു സസ്യയിനമാണ്. തെക്കു കിഴക്കൻ യൂറോപ്പ്, പശ്ചിമേഷ്യ, മധ്യേഷ്യ, ചൈനയുടെ ചില ഭാഗങ്ങൾ എന്നിവിടങ്ങളിലെ തദ്ദേശീയ സസ്യമാണിത്. വടക്കൻ യൂറോപ്പ്, ന്യൂസിലാന്റ്, വടക്കേ അമേരിക്ക എന്നിവിടങ്ങളിൽ ഇത് വ്യാപകമായി പ്രകൃത്യാ കാണപ്പെടുന്നു. കാറ്റ്മിന്റ് എന്ന പൊതുനാമത്തിൽ ഈ ജനുസ്സിനെ മൊത്തത്തിൽ പരാമർശിക്കാം.
ആമി യാസ്ബെക്ക്
ആമി മേരി യാസ്ബെക്ക് (ജനനം: സെപ്റ്റംബർ 12, 1962) ഒരു അമേരിക്കൻ നടിയാണ്. 1994 മുതൽ 1997 വരെ പ്രക്ഷേപണം ചെയ്യപ്പെട്ട വിംഗ്സ് എന്ന ഹാസ്യ പരമ്പരയിലെ കേസി ചാപ്പൽ ഡേവൻപോർട്ട് എന്ന കഥാപാത്രം, 1988 ലെ സ്‌പ്ലാഷ്, ടൂ എന്ന ടെലിവിഷൻ സിനിമയിലെ മെർമെയ്‌ഡ് മാഡിസൺ എന്നീ വേഷങ്ങളിലൂടെയാണ് അവർ കലാരംഗത്ത് കൂടുതലായി അറിയപ്പെടുന്നത് (സ്പ്ലാഷ് എന്ന സിനിമയിൽ ഡാരിൽ ഹന്നയാണ് ഈ വേഷം ചെയ്തത്). നിരവധി ടെലിവിഷൻ ഷോകളിൽ അതിഥി വേഷങ്ങളിൽ പ്രത്യക്ഷപ്പെട്ട അവർ ഹൗസ് II: ദി സെക്കൻഡ് സ്റ്റോറി, പ്രെറ്റി വുമൺ, പ്രോബ്ലം ചൈൽഡ്, പ്രോബ്ലം ചൈൽഡ് 2, ദി മാസ്ക്, റോബിൻ ഹുഡ്: മെൻ ഇൻ ടൈറ്റ്സ്, ഡ്രാക്കുള: ഡെഡ് ആൻഡ് ലവിംഗ് ഇറ്റ് എന്നീ ചിത്രങ്ങളിൽ അഭിനയിച്ചിട്ടുണ്ട്.
ആദ്യകാല ജീവിതം
ഒഹായോയിലെ ബ്ലൂ ആഷിലെ സിൻസിനാറ്റി പ്രാന്തപ്രദേശത്ത് ഒരു വീട്ടമ്മയായ ഡൊറോത്തി ലൂയിസ് മേരിയുടെയും (മുമ്പ്, മർഫി) മാംസ വ്യവസായിയും പലചരക്ക് കട ഉടമയുമായിരുന്ന ജോൺ ആന്റണി യാസ്‌ബെക്കിന്റെയും മകളായാണ് യാസ്‌ബെക്ക് ജനിച്ചത്. പിതാവ് ലെബനീസ് വംശജനും മാതാവ് ഐറിഷ് വംശജയായിരുന്നു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1962-ൽ ജനിച്ചവർ
ലോകത്തിലെ വെള്ളപ്പൊക്കങ്ങൾ
അവലംബം
വർഗ്ഗം:വെള്ളപ്പൊക്കം
അസർബെയ്ജാന്റെ ചരിത്രം
ഇന്ന് റിപ്പബ്ലിക് ഒഫ് അസർബെയ്ജാൻ സ്ഥിതിചെയ്യുന്ന പ്രദേശത്തിന്റെ ചരിത്രമാണ്‌ അസർബെയ്ജാന്റെ ചരിത്രം എന്ന് വിവക്ഷിക്കുന്നത്. ഭൂപ്രകൃതിയനുസരിച്ച്, വടക്ക് കോക്കസസ് പർവതനിരകളുടെ തെക്കൻ ചരിവുകൾ, കിഴക്ക് കാസ്പിയൻ കടൽ, പടിഞ്ഞാറ് അർമേനിയൻ ഹൈലാന്റ്സ് എന്നിവയ്ക്കിടയിലായാണ് അസർബെയ്ജാൻ നിലകൊള്ളുന്നത്. എന്നാൽ തെക്ക്, അതിന്റെ സ്വാഭാവിക അതിരുകൾ കുറച്ച് വ്യത്യസ്തമാണ്, ഇവിടെ അസർബെയ്ജാന്റെ ഭൂപ്രദേശം ഇറാനിയൻ പീഠഭൂമിയുമായി സംഗമിക്കുന്നു
പുരാതനകാലത്ത് കൊക്കേഷ്യൻ അൽബേനിയ സ്ഥാപിതമായത് അസർബെയ്ജാൻ സ്ഥിതിചെയ്യുന്ന പ്രദേശത്തായിരുന്നു. കൊക്കേഷ്യൻ അൽബേനിയക്കാർ സംസാരിച്ചിരുന്ന കൊക്കേഷ്യൻ അൽബേനിയൻ ഭാഷ, ഇപ്പോൾ വംശനാശഭീഷണി നേരിടുന്ന ഉദി ജനത സംസാരിക്കുന്ന ഉദി ഭാഷയുടെ മുൻഗാമിയായിരുന്നു എന്ന് കരുതപ്പെടുന്നു. മിഡിയൻ സാമ്രാജ്യത്തിന്റെയും അക്കീമെനിഡ് സാമ്രാജ്യത്തിന്റെയും കാലം മുതൽ, 19-ആം നൂറ്റാണ്ടിൽ റഷ്യക്കാരുടെ വരവ് വരെ, അസർബൈജാൻ റിപ്പബ്ലിക്കിന്റെയും ഇറാന്റെയും പ്രദേശങ്ങൾ പൊതുവേ ഒരേ ചരിത്രമാണ് പങ്കിട്ടിരുന്നത്.
അവലംബം
വർഗ്ഗം:അസർബെയ്ജാന്റെ ചരിത്രം
ഹുസൈൻസാഗർ എക്സ്പ്രസ്സ്‌
സൗത്ത് സെൻട്രൽ റെയിൽവേയുടെ, ഹൈദരാബാദിനും മുംബൈയ്ക്കും ഇടയിൽ സർവീസ് നടത്തുന്ന പ്രശസ്തമായ ഒരു തീവണ്ടി ആണ് ഹുസൈൻസാഗർ എക്സ്പ്രസ്സ്‌. 1993 മധ്യത്തിൽ ട്രെയിൻ നമ്പർ 7001 / 7002-ആയി ആഴ്ച്ചയിൽ രണ്ട് ദിവസം ദാദറിനും ഹൈദരാബാദിനും ഇടയിൽ സർവീസ് ആരംഭിച്ച ട്രെയിൻ, 1994-ൽ ബോംബെ വിടിക്കും സെക്കന്ദരാബാദ് ട്രെയിൻ നമ്പർ 2101 / 2102 മിനാർ എക്സ്പ്രസ്സിനു പകരമായി ക്രമീകരിച്ചു. ഇപ്പോൾ ട്രെയിൻ നമ്പർ 12701 / 12702 ഹുസൈൻസാഗർ എക്സ്പ്രസ്സ്‌ ദിവസേനയുള്ള സൂപ്പർഫാസ്റ്റ് ട്രെയിനാണ്. 18 കോച്ചുകളാണ് സാധാരണയായി ഈ ട്രെയിനിൽ ഉണ്ടായിരിക്കുക. ഇതിൽ 10 സ്ലീപ്പർ കോച്ചുകളും ഉൾപ്പെടുന്നു. ഇന്ത്യൻ റെയിൽവേയിൽ സ്ഥിരമായി ചെയ്യുന്നത്പോലെ ആവശ്യാനുസരണം അധിക കോച്ചുകൾ കൂട്ടിച്ചേർക്കുകയോ ഒഴിവാക്കുകയോ ചെയ്യാറുണ്ട്.
പേര്
1562-ൽ ഇബ്രാഹിം ഖുലി ഖുത്ബ് ഷാ ഭരിച്ചിരുന്ന കാലത്ത് ഹസ്രെത് ഹുസൈൻ ഷാ വാലി നിർമിച്ച, ഹൈദരാബാദിലെ ഹുസ്സൈൻ സാഗർ തടാകത്തിൻറെ പേരാണ് ട്രെയിനിനു നൽകിയിരിക്കുന്നത്.
സെക്കന്ദരാബാദിനും മുംബൈയ്ക്കും ഇടയിൽ സേവനം നടത്തിയിരുന്ന മിനാർ എക്സ്പ്രസ്സിനു പകരമായിട്ടാണ് ഹുസൈൻസാഗർ എക്സ്പ്രസ്സ്‌ ട്രെയിൻ കൊണ്ടുവന്നത്.
സമയക്രമപട്ടിക
ട്രെയിൻ നമ്പർ 12701 ദിവസവും മുംബൈ സിഎസ്ടിയിൽ നിന്നും പുറപ്പെട്ടു ഹൈദരാബാദ് ഡെക്കാൻ വരെ സർവീസ് നടത്തുന്നു.
ട്രെയിൻ നമ്പർ 12701-നു മുംബൈ സിഎസ്ടിക്കു ശേഷം കല്യാൺ ജങ്ഷൻ (കെവൈഎൻ) (5 മിനിറ്റ്), പൂനെ ജങ്ഷൻ (പിയുഎൻഇ) (5 മിനിറ്റ്), കുർദുവടി (കെഡബ്ല്യുവി) (2 മിനിറ്റ്), സോലാപൂർ ജങ്ഷൻ (എസ് യുആർ) (10 മിനിറ്റ്), ഗാനഗപുർ റോഡ്‌ (ജിയുആർ) (2 മിനിറ്റ്), ഗുൽബർഗ (ജിആർ) (3 മിനിറ്റ്),  ശഹബാദ് (എസ്ഡിബി) (2 മിനിറ്റ്),  വാടി (ഡബ്ല്യുഎഡിഐ) (5 മിനിറ്റ്),  ചിറ്റപുർ (സിടി) (2 മിനിറ്റ്),  മാലഖിദ് റോഡ്‌ (എംക്യുആർ) (2 മിനിറ്റ്), സേരം (എസ്ഇഎം) (2 മിനിറ്റ്), ടാണ്ടുർ (ടിഡിയു) (2 മിനിറ്റ്), വികരബാദ് ജങ്ഷൻ (വികെബി) (2 മിനിറ്റ്), ബീഗംപേട്ട് (ബിഎംടി) (2 മിനിറ്റ്), ഹൈദരാബാദ് ഡെക്കാൻ (എച് വൈബി) എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 12702 ദിവസവും ഹൈദരാബാദ് ഡെക്കാനിൽനിന്നും പുറപ്പെട്ടു മുംബൈ സിഎസ്ടി വരെ സർവീസ് നടത്തുന്നു.
ട്രെയിൻ നമ്പർ 12702-നു ഹൈദരാബാദ് ഡെക്കാനിനു ശേഷം ബീഗംപേട്ട് (ബിഎംടി) (2 മിനിറ്റ്), വികരബാദ് ജങ്ഷൻ (വികെബി) (2 മിനിറ്റ്), ടാണ്ടുർ (ടിഡിയു) (1 മിനിറ്റ്), സേരം (എസ്ഇഎം) (1 മിനിറ്റ്), മാലഖിദ് റോഡ്‌ (എംക്യുആർ) (1 മിനിറ്റ്), ചിറ്റപുർ (സിടി) (1 മിനിറ്റ്), വാടി (ഡബ്ല്യുഎഡിഐ) (5 മിനിറ്റ്), ശഹബാദ് (എസ്ഡിബി) (2 മിനിറ്റ്), ഗുൽബർഗ (ജിആർ) (3 മിനിറ്റ്), ഗാനഗപുർ റോഡ്‌ (ജിയുആർ) (2 മിനിറ്റ്), സോലാപൂർ ജങ്ഷൻ (എസ് യുആർ) (10 മിനിറ്റ്), കുർദുവടി (കെഡബ്ല്യുവി) (2 മിനിറ്റ്), പൂനെ ജങ്ഷൻ (പിയുഎൻഇ) (5 മിനിറ്റ്), കല്യാൺ ജങ്ഷൻ (കെവൈഎൻ) (2 മിനിറ്റ്), ദാദർ (ഡിആർ) (5 മിനിറ്റ്), മുംബൈ സിഎസ്ടിക്കു (സിഎസ്ടിഎം) എന്നീ സ്റ്റോപ്പുകളാണ് ഉള്ളത്.
ഒവാസ്‌കോ തടാകം
ഒവാസ്‌കോ തടാകം അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ തടാകങ്ങളിൽ  വലിപ്പത്തിൽ ആറാമതും കിഴക്കേയറ്റത്തെ മൂന്നാമത്തേയും തടാകമാണ്. ഇത് കയുഗ നേഷൻറെ പരമ്പരാഗത പ്രദേശത്തിന്റെ ഭാഗമാണ്.
ചരിത്രം
ഒവാസ്‌കോ തടാകത്തിന്റെ പേര് വെള്ളത്തിന് മുകളിലുള്ള പാലം എന്നർത്ഥം വരുന്ന ഇറോക്വോയിസ് പദമായ ദ്വാസ്-കോയിൽ നിന്നായിരിക്കാം ഉരുത്തിരിഞ്ഞത്. ഫ്ലോട്ടിംഗ് ബ്രിഡ്ജ് എന്നർത്ഥമുള്ള വാസ്-കോ എന്ന വാക്കിൽ നിന്നുമാകാം ഈ പേരിൻറെ ഉത്ഭവം. ഒനോണ്ടാഗയ്ക്കും സെനെക്കയ്ക്കും ഇടയിലാണ് കയുഗ പ്രദേശം കണ്ടെത്തിയത്. പതിനേഴാം നൂറ്റാണ്ടിന്റെ മധ്യത്തിൽ കയുഗയ്‌ക്കിടയിൽ ജെസ്യൂട്ടുകൾ മിഷനുകൾ സ്ഥാപിച്ചു. 1660-ൽ ഏകദേശം 1,500 കയുഗകൾ ഉണ്ടായിരുന്നു.
ഹയാസിന്തോയിഡ്സ് നോൺ-സ്ക്രിപ്റ്റ
വടക്ക്-പടിഞ്ഞാറൻ സ്പെയിൻ മുതൽ ബ്രിട്ടീഷ് ദ്വീപുകൾ വരെയുള്ള അറ്റ്ലാന്റിക് പ്രദേശങ്ങളിൽ കാണപ്പെടുന്ന ഒരു ബൾബുവർഗ്ഗത്തിൽപ്പെട്ട ഉദ്യാനസസ്യമാണ് ഹയാസിന്തോയിഡ്സ് നോൺ-സ്ക്രിപ്റ്റ (formerly Endymion non-scriptus or Scilla non-scripta) ഇംഗ്ലീഷിൽ ഇത് സാധാരണ ബ്ലൂബെൽ എന്നാണ് അറിയപ്പെടുന്നത്. സ്കോട്ട്ലൻഡിൽ ഇത് ഹേർബെൽ, കാമ്പനുല റൊട്ടൻഡിഫോളിയയെ സൂചിപ്പിക്കുന്നു.
പുറം കണ്ണികൾ
വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:സ്പെയിനിലെ സസ്യജാലം വർഗ്ഗം:അസ്പരാഗേസീ വർഗ്ഗം:എഫെമെറൽ സസ്യങ്ങൾ വർഗ്ഗം:പോർച്ചുഗലിന്റെ സസ്യങ്ങൾ
നാഷണൽ ട്യൂബർകുലോസിസ് ഇൻസ്റ്റിറ്റ്യൂട്ട്
പ്രൊഫൈൽ
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് (ഐസിഎംആർ) നടത്തിയ 1955-58 സർവേയുടെ കണ്ടെത്തലുകൾക്ക് ദേശീയ ക്ഷയരോഗ ഇൻസ്റ്റിറ്റ്യൂട്ട് കടപ്പെട്ടിരിക്കുന്നു. അവിടെ രാജ്യത്തുടനീളം ഉയർന്നരീതിയിൽ ശ്വാസകോശത്തെ ബാധിക്കുന്ന തരം ക്ഷയരോഗം കണ്ടെത്തി. സർവേ കണ്ടെത്തലുകളെ അടിസ്ഥാനമാക്കി ഇന്ത്യാ ഗവൺമെന്റ് ഒരു നൂതന ഗവേഷണ സ്ഥാപനം ആരംഭിക്കുന്നതിനുള്ള നടപടികൾ ആരംഭിച്ചു. അതിന്റെ ഫലമായി മൈസൂരിലെ അന്നത്തെ മഹാരാജാവ് സംഭാവന ചെയ്ത അവലോൺ എന്ന ഭൂസ്വത്തിൽ എൻ‌ടി‌ഐ‌ബി 1959 ൽ സ്ഥാപിതമായി. ലോകാരോഗ്യ സംഘടനയാണ് സാങ്കേതിക സഹായം നൽകിയത്. ഇൻസ്റ്റിറ്റ്യൂട്ട് യൂണിസെഫ് സഹായത്തിലൂടെ ഉപകരണങ്ങൾ ശേഖരിച്ചു.
പരിശീലന പരിപാടികൾ
മെഡിക്കൽ, പാരാമെഡിക്കൽ ഉദ്യോഗസ്ഥരെ, കരിയർ അധിഷ്ഠിത, ഇൻ-സർവീസ് കോഴ്സുകളായി പരിശീലിപ്പിക്കുക, പ്രാഥമിക ആരോഗ്യ കേന്ദ്രങ്ങളിലും രാജ്യത്തെ മറ്റ് താഴ്ന്ന തലത്തിലുള്ള മെഡിക്കൽ സൗകര്യങ്ങളിലും ജോലി ചെയ്യുന്ന ജീവനക്കാരെ പരിശീലിപ്പിക്കുന്നതിന് അവരെ പരിശീലിപ്പിക്കുക എന്നതാണ് ഇൻസ്റ്റിറ്റ്യൂട്ടിന്റെ പരിശീലന വകുപ്പിന്റെ പ്രാഥമിക പ്രവർത്തനം. ജില്ലാ മെഡിക്കൽ സെന്ററുകളിലെയും മെഡിക്കൽ കോളേജുകളിലെയും മെഡിക്കൽ, പാരാമെഡിക്കൽ ഉദ്യോഗസ്ഥർക്ക് തുറന്ന രണ്ടാഴ്ചത്തെ കോഴ്‌സാണ് ട്രെയിനിംഗ് ഓഫ് ട്രെയിനേഴ്സ് (TOT) കോഴ്‌സ്.
ഇൻസ്റ്റിറ്റ്യൂട്ട് വാഗ്ദാനം ചെയ്യുന്ന മറ്റ് പരിശീലന കോഴ്സുകൾ ഇവയാണ്:
അറിവും വിവരങ്ങളും എളുപ്പത്തിൽ പ്രചരിപ്പിക്കുന്നതിനായി എൻ‌ടി‌ഐ‌ബി പതിവായി സെമിനാറുകളും വർക്ക് ഷോപ്പുകളും കോൺഫറൻസും നടത്തുന്നു.
ഗവേഷണ പരിപാടികൾ
എൻ‌ടി‌ഐ‌ബി പതിവായി ഗവേഷണ പരിപാടികൾ ഏറ്റെടുക്കുന്നു. നിലവിലെ രണ്ട് പ്രോഗ്രാമുകൾ ഇവയാണ്:
തുംകൂർ ജില്ലയിലെ ആർ‌എൻ‌ടി‌സി‌പി പ്രകാരം റിപ്പോർട്ട് ചെയ്യുന്ന ക്ഷയരോഗ കേസുകളുടെ സംഭവങ്ങൾ, ആനുകാലിക വ്യാപനം, സമ്പൂർണ്ണത എന്നിവ കണക്കാക്കുന്നതിനുള്ള ക്യാപ്‌ചർ-റിക്യാപ്‌ചർ: കർണാടകയിലെ തുംകൂർ ജില്ലയിൽ രോഗബാധയും കാലാവധിയും കണക്കാക്കാനും പരിഷ്‌കരിച്ച ദേശീയ ക്ഷയരോഗ നിയന്ത്രണ പദ്ധതിയുടെ (ആർ‌എൻ‌ടി‌സി‌പി) കാര്യക്ഷമത കണ്ടെത്താനും ഈ പ്രോഗ്രാം ലക്ഷ്യമിടുന്നു. ക്യാപ്‌ചർ-റിക്യാപ്‌ചർ രീതിയെ അടിസ്ഥാനമാക്കിയാണ് ഗവേഷണ രീതിശാസ്ത്രം. അവിടെ രോഗിയുടെ റെക്കോർഡ് മറ്റ് ഡാറ്റാ ഉറവിടങ്ങളുമായി താരതമ്യം ചെയ്യുന്നു.
സ്മിയർ നെഗറ്റീവ് റിപ്പോർട്ട് പ്രാരംഭ കഫം പരിശോധനയോടുകൂടിയ പൾമണറി ടിബിയുടെ ലക്ഷണങ്ങളുള്ള രോഗികൾക്ക് ഡയഗ്നോസ്റ്റിക് അൽഗോരിതം നടപ്പിലാക്കുന്നതിലെ വെല്ലുവിളികൾ: മൈസൂർ, മാണ്ഡ്യ, ചിക്കമംഗലൂർ, ഷിമോഗ ജില്ലകളിൽ ആർ‌എൻ‌ടി‌സി‌പിക്ക് കീഴിലുള്ള സ്മിയർ ടെസ്റ്റ് നെഗറ്റീവ് രോഗികളുടെ ഡാറ്റാബേസ് തയ്യാറാക്കുന്നതിനും സിസ്റ്റം, രോഗികളുടെ പരിമിതികൾ എന്നിവ രേഖപ്പെടുത്തുന്നതിനും രോഗനിർണയ അൽ‌ഗോരിതം തയ്യാറാക്കുന്നതിനായി രോഗികളുടെ പെരുമാറ്റ രീതികൾ രേഖപ്പെടുത്തുന്നതിനും പദ്ധതി കേന്ദ്രീകരിച്ചിരിക്കുന്നു. ക്രമരഹിതമായി സാമ്പിൾ ചെയ്യുന്നതും ജില്ലാ മെഡിക്കൽ സെന്ററുകളിൽ (ഡിഎംസി) പരിപാലിക്കുന്ന ലാബ് രജിസ്റ്ററുകളുമായി ഡാറ്റ താരതമ്യം ചെയ്യുന്നതുമാണ് വിന്യസിച്ചിരിക്കുന്ന രീതി.
പ്രോഗ്രാമുകൾ നിരീക്ഷിക്കുന്നു
എൻ‌ടി‌ഐ‌ബിയുടെ മോണിറ്ററിംഗ് പ്രോഗ്രാം ദേശീയ ക്ഷയരോഗ പദ്ധതി (എൻ‌ടി‌പി), പുതുക്കിയ ദേശീയ ക്ഷയരോഗ പദ്ധതി (ആർ‌എൻ‌ടി‌സി‌പി) എന്നിവയ്ക്ക് കീഴിലുള്ള കേന്ദ്രഭരണ പ്രദേശങ്ങളായ ദാമൻ, ഡിയു, ലക്ഷദ്വീപ് എന്നിവ ഒഴികെ ഇന്ത്യയെ മുഴുവൻ ഉൾക്കൊള്ളുന്നു. സ്മിയർ പോസിറ്റീവ്, സ്മിയർ നെഗറ്റീവ് കേസ് ഡിറ്റക്ഷൻ, കഫം പോസിറ്റീവ് കേസുകൾ, ചികിത്സ വിജയ നിരക്ക് എന്നിവയുടെ ഡാറ്റ നിരീക്ഷിക്കുന്നത് പ്രോഗ്രാം ഉൾക്കൊള്ളുന്നു.
പുസ്തകശാല
1960 ൽ സ്ഥാപിതമായ എൻ‌ടി‌ഐ‌ബി ലൈബ്രറി ഇൻസ്റ്റിറ്റ്യൂട്ടിന്റെ വിജ്ഞാന ശേഖരണമാണ്. കൂടാതെ ഇൻസ്റ്റിറ്റ്യൂട്ടിന്റെ ഇൻഫർമേഷൻ സപ്പോർട്ട് സെന്ററായി പ്രവർത്തിക്കുകയും പ്രസിദ്ധീകരണങ്ങളുടെയും വിവരങ്ങൾ പ്രചരിപ്പിക്കുകയും ചെയ്യുന്നു. ഇൻസ്റ്റിറ്റ്യൂട്ടിന്റെ ഫാക്കൽറ്റി, സ്റ്റാഫ്, ട്രെയിനികൾ, മെഡിക്കൽ വിദ്യാർത്ഥികൾ, ഗവേഷണ വിദഗ്ധർ, ആരോഗ്യ പരിരക്ഷാ ദാതാക്കൾ, രോഗികൾ, പൊതുജനങ്ങൾ എന്നിവയിലേക്ക് ഇത് ലഭ്യമാണ്. പബ്ലിക് ഹെൽത്ത്, റേഡിയോളജി, ബാക്ടീരിയോളജി, സ്റ്റാറ്റിസ്റ്റിക്സ്, സോഷ്യോളജി, എപ്പിഡെമിയോളജി, ഫ്യൂജിറ്റീവ്, ഗ്രേ ലിറ്ററേച്ചർ തുടങ്ങിയ ക്ഷയരോഗ സംബന്ധിയായ വിഷയങ്ങളിൽ 4,000 റഫറൻസ് പുസ്തകങ്ങളും 10,000 ബൗണ്ട് വാല്യങ്ങളും ലൈബ്രറി സൂക്ഷിക്കുന്നു. 20 അന്തർ‌ദ്ദേശീയവും 35 ദേശീയ ആനുകാലികങ്ങളും സബ്‌സ്‌ക്രൈബുചെയ്യുന്ന എൻ‌ടി‌ഐ‌ബി പ്രസിദ്ധീകരണങ്ങൾ ഒഴികെയുള്ള 120 ഓഡിയോവിഷ്വൽ പാക്കേജുകൾ, 700 സ്ലൈഡുകൾ, 30 സിഡികൾ, 150 ട്രാൻസ്പേരൻസി എന്നിവയുണ്ട്.
പ്രസിദ്ധീകരണങ്ങൾ
ക്ഷയരോഗവുമായി ബന്ധപ്പെട്ട നിരവധി പുസ്തകങ്ങളും ലഘുലേഖകളും ജേണലുകളും എൻ‌ടി‌ഐ‌ബിയും അതിന്റെ നിയന്ത്രണ സംവിധാനങ്ങളും പ്രസിദ്ധീകരിച്ചു.
നിരവധി മാനുവലുകൾ‌, ഗൈഡുകൾ‌, മറ്റ് പ്രസിദ്ധീകരണങ്ങൾ‌ എന്നിവയും എൻ‌ടി‌ഐ‌ബി പുറത്തിറക്കിയിട്ടുണ്ട്.
വൈക്കോ
'''വൈ. ഗോപാൽസാമി''' (ജനനം: 1944 മേയ് 22) തമിഴ്നാട്ടിലെ പ്രമുഖ രാഷ്ട്രീയ നേതാവും മരുമലർച്ചി ദ്രാവിഡ മുന്നേറ്റ കഴകം പാർട്ടിയുടെ സ്ഥാപകനും ജനറൽ സെക്രട്ടറിയുമാണു്. തമിഴ് പുലികളുടെയും ശ്രീലങ്കൻ തമിഴരുടെയും അഭിഭാഷകനായും മുല്ലപ്പെരിയാർ പ്രശ്നത്തിൽ അണക്കെട്ട് പുതുക്കിപ്പണിയണം എന്ന കേരളത്തിന്റെ ആവശ്യം എതിർത്തതിനും ഇദ്ദേഹം പ്രസിദ്ധനാണു്.
ആദ്യകാലവും വിദ്യാഭ്യാസവും
1944 മേയ് 22൹ മദ്രാസ് സംസ്ഥാനത്തിലെ (ഇപ്പൊഴത്തെ തമിഴ്നാട്) ശങ്കരൻകോവിലിനടുത്തുള്ള കലിംഗപ്പട്ടി ഗ്രാമത്തിൽ ഗോപാൽസാമി എന്ന പേരോടെ വൈക്കോ ജനിച്ചു. പാളയംകോട്ട സെന്റ് സേവ്യർസ് കോളേജിൽനിന്നു് സാമ്പത്തികശാസ്ത്രത്തിൽ ബി.ഏ. ബിരുദവും മദ്രാസ് പ്രസിഡൻസി കോളേജിൽ എം. ഏ. ബിരുദവും വൈക്കോ നേടി. പിന്നീട് മദ്രാസ് ലാ കോളേജിൽനിന്നു് എൽ.എൽ.ബി. ബിരുദവും കൈവരിച്ചു.
രാഷ്ട്രീയ ജീവിതം
1964-ൽ തമിഴ്നാട് ഹിന്ദി വിരുദ്ധ പ്രസ്ഥാനത്തിന്റെ ഭാഗമായി ചെന്നൈ ഗോഖലെ ഹാളിൽ സി.എൻ. അണ്ണാദുരൈയുടെ സാന്നിദ്ധ്യത്തിൽ വച്ചു് നടന്ന ഒരു പൊതുയോഗത്തിലാണു് ആദ്യമായി വൈക്കോ പ്രസംഗിച്ചതു്. പിന്നീട് 1976 ജനുവരി 30൹അടിയന്തരാവസ്ഥയുടെ ഭാഗമായി തമിഴ് നാട്ടിലെ ദ്രാവിഡ മുന്നേറ്റ കഴകം സർക്കാർ പ്രധാനമന്ത്രി ഇന്ദിരാ ഗാന്ധി പിരിച്ചുവിട്ടതിനെത്തുടർന്ന് ഫെബ്രുവരി 1൹ വൈക്കോയെ മിസ നിയമത്തിന്റെ കീഴിൽ തടവുചെയ്യപ്പെട്ടു.
അവലംബം
വർഗ്ഗം:തമിഴ് രാഷ്ട്രീയ നേതാക്കൾ വർഗ്ഗം:ദ്രാവിഡ പ്രസ്ഥാനം വർഗ്ഗം:1944-ൽ ജനിച്ചവർ വർഗ്ഗം:മേയ് 22-ന് ജനിച്ചവർ വർഗ്ഗം:തമിഴ്നാട്ടിൽ നിന്നും രാജ്യസഭയിൽ അംഗമായവർ
ഉത്തരാസ്വയംവരം
രമാകാന്ത് സർജ്ജുവിന്റെ സംവിധാനത്തിൽ ജയസൂര്യ, ബാലചന്ദ്രമേനോൻ, സുരാജ് വെഞ്ഞാറമൂട്, സായി കുമാർ, റോമ എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പുറത്തിറങ്ങിയ ഒരു മലയാളചലച്ചിത്രമാണ് ഉത്തരാസ്വയംവരം. പവിത്രം ക്രിയേഷൻസിന്റെ ബാനറിൽ സന്തോഷ് പവിത്രം നിർമ്മിച്ച ഈ ചിത്രം രമ്യ, ചലച്ചിത്ര എന്നിവരാണ് വിതരണം ചെയ്തത്. ഈ ചിത്രത്തിന്റെ കഥ അഭിലാഷ് നായരുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജെ. പള്ളാശ്ശേരി ആണ്.
സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്.
പുറത്തേക്കുള്ള കണ്ണികൾ
വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
അരിമ്പ്ര
മലപ്പുറം ജില്ലയിലെ കൊണ്ടോട്ടി താലൂക്കിൽ മൊറയൂർ ഗ്രാമപഞ്ചായത്തിൽപ്പെട്ട ഒരു ഗ്രാമമാണ് അരിമ്പ്ര. കോഴിക്കോട് പാലക്കാട് (എന്. എച് 213) റൂട്ടില് മൊറയൂരില് നിന്നും മുസ്ലിയാരങ്ങാടിയില് നിന്നും അരിമ്പ്രയിലെത്താം. മലകളും മരങ്ങളും അരുവികളും നിറഞ്ഞ പ്രകൃതി രമണീയമായ നാടാണ് അരിമ്പ്ര.
സിയാറത്ത് കേന്ദ്രങ്ങൾ
പ്രമുഖ പണ്ഡിതനും സൂഫീ വര്യനുമായിരുന്നു അരിമ്പ്ര ഉസ്താദ് (റ), കക്കിടിപ്പുറം ശൈഖിന്റെ മുരീദായിരുന്ന അരിമ്പ്ര ഉസ്താദ് ശംസുൽ ഉലമയുമായി വലിയ ബന്ധമുണ്ടായിരുന്നു. ശൈഖുനാ കണ്ണിയത്ത് ഉസ്താദിന്റെ കീഴിൽ മതപഠനം നടത്തുകയും നിരവധി കാലം കേരളത്തിന്റെ വിവിധ പ്രദേശങ്ങളിൽ മുദരിസായും സേവനം ചെയ്തിട്ടുണ്ട്. ശൈഖുനാ തൃപ്പനച്ചി മുഹമ്മദ് മുസ്ല്യാർ, ഇ.പി മുഹമ്മദ് (ഹൈദ്രോസ്) മുസ്ല്യാർ തുടങ്ങിയവർ പ്രധാന ശിഷ്യന്മാരാണ്.
രചനകൾ: ഫത്ഹുൽ വഹാബ് എന്ന മദ്ഹു റസൂൽ മൗലിദ്, ഇബ്തിആഉൽ വസ്വീലതി ഇലല്ലാഹി ബി മദ്ഹി ശംസിൽ ഉലമാ എന്ന ശംസുൽ ഉലമാ മൗലിദും. വർഗ്ഗം:മലപ്പുറം ജില്ലയിലെ ഗ്രാമങ്ങൾ
വിഷ്ണു വിജയ്
ഒരു ഇന്ത്യൻ സംഗീതസംവിധായകനും ദക്ഷിണേന്ത്യൻ ചലച്ചിത്രസംഗീതരംഗത്തെ അറിയപ്പെടുന്ന ഒരു മികച്ച പുല്ലാങ്കുഴൽ വാദകനുമാണ് വിഷ്ണു വിജയ്. 2016-ൽ പുറത്തിറങ്ങിയ ഗപ്പി എന്ന മലയാള ചിത്രത്തിലൂടെയാണ് അദ്ദേഹത്തിന്റെ സിനിമാസംഗീത ജീവിതം ആരംഭിച്ചത്.
ആദ്യകാലജീവിതം
തിരുവനന്തപുരം ഗവൺമെന്റ് മോഡൽ ബോയ്‌സ് ഹയർ സെക്കൻഡറിയിൽ ആയിരുന്നു സ്‌കൂൾ വിദ്യാഭ്യാസം. ഇക്കാലത്ത് തന്നെ പുല്ലാങ്കുഴൽ അഭ്യസിച്ചു തുടങ്ങിയിരുന്നു. പിന്നീട് തിരുവനന്തപുരത്തെ സ്വാതിതിരുനാൾ കോളേജ് ഓഫ് മ്യൂസിക്കിൽ നിന്ന് ബാച്ചിലർ ഓഫ് പെർഫോമിംഗ് ആർട്‌സ് ബിരുദം നേടി. കുടമാളൂർ ജനാർദനനിൽ നിന്ന് സംഗീതപരിശീലനം നേടിയിട്ടുണ്ട്. സ്കൂൾ കലോൽസവങ്ങളിലും ഇന്റർ യൂണിവേഴ്സിറ്റി മൽസരങ്ങളിലും പുല്ലാങ്കുഴൽ വായനയ്ക്ക് നിരവധി സമ്മാനങ്ങൾ നേടിയിട്ടുണ്ട്.
സംഗീതരംഗത്ത്
ബിരുദപഠനത്തിനു ശേഷം ചെന്നൈയിൽ എത്തിയ വിജയ് വിവിധവേദികളിൽ പുല്ലാങ്കുഴൽ വായിച്ചു ശ്രദ്ധനേടി.അതുവഴി ചലച്ചിത്രഗാനരംഗത്ത് എത്തി. കബാലി എന്ന രജനീകാന്ത് ചിത്രത്തിലും,മാൻ ഹൂ ന്യൂ ഇൻഫിനിറ്റി എന്ന ഇംഗ്ലീഷ് ചിത്രത്തിലും അദ്ദേഹം പുല്ലാങ്കുഴൽ വായിച്ചിട്ടുണ്ട്. ഇതോടൊപ്പം സംഗീതസംവിധാനരംഗത്തും സഹായിയായി പ്രവർത്തിച്ചു തുടങ്ങി. ദേവി ശ്രീ പ്രസാദ്, ജി.വി. പ്രകാശ്കുമാർ, വിജയ് ആന്റണി എന്നിവർക്കൊപ്പം വിവിധ ഭാഷകളിൽ വിജയ് പ്രവർത്തിച്ചിട്ടുണ്ട്. മലയാളത്തിൽ ഔസേപ്പച്ചൻ, ഗോപി സുന്ദർ, വിദ്യാസാഗർ, ദീപക് ദേവ് എന്നിവരുമായി സഹകരിച്ചിട്ടുണ്ട്. കോളേജ് കാലത്തെ സുഹൃത്തായ ജോൺ പോൾ സംവിധാനം ചെയ്ത ഗപ്പി(2016) എന്ന ചിത്രത്തിലൂടെ സ്വതന്ത്ര സംഗീതസംവിധായകനായി. ഇതേ ചിത്രത്തിലെ പശ്ചാത്തലസംഗീതത്തിന് സംസ്ഥാന ചലച്ചിത്രപുരസ്കാരവും നേടി. ഇതിലെ 'തനിയേ' എന്ന ഗാനം ഏറെ ജനപ്രീതി നേടുകയുണ്ടായി. ഈ ഗാനത്തിലൂടെ സൂരജ് സന്തോഷ് മികച്ച ഗായകനുള്ള സംസ്ഥാന ചലച്ചിത്രപുരസ്കാരം നേടി.
കുടുംബം
പ്രശസ്ത പിന്നണി ഗായിക മധുവന്തി നാരായൺ ആണ് വിഷ്ണുവിന്റെ ഭാര്യ. പിതാവ് അമ്പലപ്പുഴ വിജയൻ തിരുവനന്തപുരം സംഗീതകോളേജിലെ പ്രൊഫസർ ആയിരുന്നു. അമ്മ, അമ്മിണി വി ആർ തിരുവനന്തപുരം മെഡിക്കൽ കോളേജിൽ നിന്നും ഹെഡ് നഴ്സ് ആയി റിട്ടയർ ചെയ്തു. സഹോദരി ലക്ഷ്മിയും നഴ്സ് ആണ്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഷെഫീൽഡ് യുണൈറ്റഡ് എഫ്.സി.
ഇംഗ്ലണ്ടിലെ സൗത്ത് യോർക്ക്ഷെയറിലെ ഷെഫീൽഡിലുള്ള ഒരു പ്രൊഫഷണൽ ഫുട്ബോൾ ക്ലബ്ബാണ് ഷെഫീൽഡ് യുണൈറ്റഡ് ഫുട്ബോൾ ക്ലബ്, ഇത് ഇംഗ്ലീഷ് ഫുട്ബോളിന്റെ ടോപ്പ് ഡിവിഷനായ പ്രീമിയർ ലീഗിൽ മത്സരിക്കുന്നു. 1889 ൽ ഷെഫീൽഡ് യുണൈറ്റഡ് ക്രിക്കറ്റ് ക്ലബിന്റെ ഒരു ഉപശാഖയായി ഈ ക്ലബ് രൂപീകരിച്ചു, ഷെഫീൽഡ് നഗരം ഉരുക്ക് ഉൽപാദനത്തിനു പ്രസിദ്ധമായതിനാൽ ദി ബ്ലേഡ്സ് എന്ന വിളിപ്പേരിലും ക്ലബ് അറിയപ്പെടുന്നു. ബ്രാമാൾ ലെയ്ൻ എന്ന സ്റ്റേഡിയത്തിൽ ആണ് ക്ലബ് രൂപീകരിച്ചത് മുതൽ അവർ തങ്ങളുടെ ഹോം മത്സരങ്ങൾ കളിക്കുന്നത്.
ഷെഫീൽഡ് യുണൈറ്റഡ് 1898 ൽ ഫുട്ബോൾ ലീഗും 1899, 1902, 1915, 1925 വർഷങ്ങളിൽ എഫ്എ കപ്പും നേടി. 1901 ലും 1936 ലും എഫ്‌എ കപ്പിന്റെ ഫൈനലിൽ എത്തിയ അവർ, 1961, 1993, 1998, 2003, 2014 എന്നീ വർഷങ്ങളിൽ സെമി ഫൈനലിലെത്തി. 2003 ലും 2015 ലും അവർ ലീഗ് കപ്പിന്റെ സെമി ഫൈനലിലെത്തി.
1892–93 ൽ പുതുതായി രൂപംകൊണ്ട രണ്ടാം ഡിവിഷനിൽ നിന്ന് ഒന്നാം ഡിവിഷനിലേക്ക് സ്ഥാനക്കയറ്റം നേടിയ ഇംഗ്ലീഷ് ഫുട്ബോളിലെ ആദ്യത്തെ ക്ലബ്ബാണ് ഷെഫീൽഡ് യുണൈറ്റഡ്. 1992-93 സീസണിൽ പ്രീമിയർ ലീഗിന്റെ സ്ഥാപക അംഗം കൂടിയായിരുന്നു ക്ലബ്, പ്രീമിയർ ലീഗ് ആദ്യ ഗോൾ നേടിയതും ഷെഫീൽഡ് യുണൈറ്റഡ് ആണ്. മാഞ്ചസ്റ്റർ യുണൈറ്റഡിനെതിരെ 2–1ന് ജയിച്ച മത്സരത്തിൽ ബ്രയാൻ ഡീൻ ഷെഫീൽഡിനുവേണ്ടി ആദ്യ ഗോൾ നേടി.
ക്ലബ് രൂപീകരിച്ചതുമുതൽ, അവർ ഫുട്ബോൾ ലീഗിന്റെ 1 മുതൽ 4 വരെയുള്ള തലങ്ങളിൽ കളിച്ചിട്ടുണ്ട്. ഫുട്ബോൾ ലീഗിലെ മികച്ച നാല് തലങ്ങളിലും  ചാമ്പ്യന്മാരായി ഫിനിഷ് ചെയ്ത നാല് ക്ലബ്ബുകളിൽ ഒന്നാണ് അവ. എന്നിരുന്നാലും ക്ലബ്ബിന്റെ ചരിത്രത്തിന്റെ ഭൂരിഭാഗവും ഒന്നാം ഡിവിഷനിൽ ആണ് ചിലവഴിച്ചത്.
ക്ലബ്ബിന്റെ ചരിത്രത്തിൽ ഭൂരിഭാഗവും അവർ ചുവപ്പും വെള്ളയും വരയുള്ള ഷർട്ടുകളിൽ കറുത്ത ഷോർട്ട്സുമായി കളിച്ചിട്ടുള്ളത്. അവരുടെ ഏറ്റവും അടുത്ത എതിരാളികൾ ഷെഫീൽഡ് വെനസ്‌ഡേ ക്ലബ് ആണ്, ഇരുവരും തമ്മിലുള്ള മത്സരത്തെ സ്റ്റീൽ സിറ്റി ഡെർബി എന്ന് വിളിക്കുന്നു.
അവലംബം
വർഗ്ഗം:Coordinates not on Wikidata
ബെർത്ത സുനിഗ
മുൻകാലജീവിതം
1990 ൽ ബെർട്ട കാസെറസിന്റെയും സാൽവഡോർ സുനിഗയുടെയും മകളായി സുനിഗ കാസെറസ് ജനിച്ചു. രണ്ട് സഹോദരിമാരും ഒരു സഹോദരനുമൊത്തുള്ള നാല് മക്കളിൽ അവർ രണ്ടാമത്തേതാണ്. അവർക്ക് പത്ത് വയസ് തികയുന്നതിനുമുമ്പ് മാതാപിതാക്കൾ പിരിഞ്ഞു. ലാ എസ്പെരൻസ മേയറായും ഇൻറ്റിബ്യൂക്കിലെ ഗവർണറായും നാഷണൽ കോൺഗ്രസിലെ ഡെപ്യൂട്ടിയിലുമായി സേവനമനുഷ്ഠിച്ച സിവിൽ സർവീസായ മുത്തശ്ശി ഓസ്ട്ര ബെർട്ട ഫ്ലോറസിന്റെ വീട്ടിലാണ് അമ്മ അവരെ വളർത്തിയത്.
അവളുടെ അമ്മയുടെ കൊലപാതകം
2009-ലെ ഹോണ്ടുറാൻ അട്ടിമറിക്ക് ശേഷം, COPINH-നും മറ്റ് സാമൂഹിക സംഘടനകൾക്കുമെതിരെയുള്ള അടിച്ചമർത്തലുകൾ വർദ്ധിച്ചു. അഗ്വാ സർക ജലവൈദ്യുത പദ്ധതിയുടെ പാരിസ്ഥിതികവും സാമൂഹികവുമായ പ്രത്യാഘാതങ്ങൾക്കെതിരായ പോരാട്ടത്തിന്റെ പേരിൽ പ്രധാന തദ്ദേശീയ നേതാക്കളിലൊരാളായ സുനിഗ കാസെറസിന്റെ അമ്മ പീഡിപ്പിക്കപ്പെടുകയും ഭീഷണിപ്പെടുത്തുകയും ചെയ്തു. 2016 മാർച്ച് 2-ന് 23:40-ന്, ബെർട്ട കാസെറസിനെ രണ്ട് സായുധ ആക്രമണകാരികൾ അവരുടെ വീട്ടിൽ കൊലപ്പെടുത്തി. തുടക്കത്തിൽ, ഹോണ്ടുറാസ് ഗവൺമെന്റ് ഈ വിഷയത്തെ അഭിനിവേശത്തിന്റെ കുറ്റകൃത്യമായോ അല്ലെങ്കിൽ COPINH-നുള്ളിലെ ആന്തരിക രാഷ്ട്രീയ പോരാട്ടങ്ങളായോ പിന്തുടർന്നു. ബെർട്ട കാസെറസിന്റെ രാഷ്ട്രീയ പ്രവർത്തനവുമായി ഒരു ബന്ധം നിഷേധിച്ചു. കുറ്റകൃത്യത്തെക്കുറിച്ച് ദേശീയവും അന്തർദേശീയവുമായ അന്വേഷണങ്ങൾ വേണമെന്ന് സുനിഗ കാസെറസ് ആവശ്യപ്പെടുകയും, മനുഷ്യാവകാശ പ്രവർത്തകരുടെ കൊലപാതകങ്ങൾക്കെതിരെ നടപടി സ്വീകരിച്ചിട്ടുണ്ടെന്ന് രണ്ടാമത്തെ സംസ്ഥാനം തെളിയിക്കുന്നത് വരെ ഹോണ്ടുറാസിനുള്ള സൈനിക പിന്തുണ താൽക്കാലികമായി നിർത്തിവയ്ക്കുന്നതിനുള്ള യുണൈറ്റഡ് സ്റ്റേറ്റ്സിലെ ഒരു ബില്ലിനെ പിന്തുണയ്ക്കുന്നതിനുള്ള പ്രചാരണവും ആരംഭിച്ചു. 2018 മാർച്ചോടെ, വിരമിച്ചവരും സജീവമായ ഹോണ്ടുറൻ സൈന്യവും അക്വാ സര പദ്ധതിയുടെ രണ്ട് ഡെവലപ്പർമാരും ഉൾപ്പെടെ ഒമ്പത് പേർ കുറ്റകൃത്യത്തിൽ പങ്കാളികളാണെന്ന് ആരോപിക്കപ്പെട്ടു. ഒരാൾ കൊലപാതകം പണം നൽകിയുള്ള കൊലപാതകമാണെന്ന് പ്രഖ്യാപിച്ചു. 2018 ഫെബ്രുവരിയിൽ, അന്വേഷണത്തിൽ ഉൾപ്പെട്ടിരിക്കുന്ന ഗവൺമെന്റ് ഉന്നത ഉദ്യോഗസ്ഥരുടെ സാധ്യമായ പങ്കാളിത്തം അംഗീകരിക്കാതിരിക്കാൻ താഴേത്തട്ടിലുള്ള ഗൂഢാലോചനക്കാരെ കേന്ദ്രീകരിക്കുന്നുവെന്ന് സുനിഗ കാസെറസ് തന്റെ വിശ്വാസം പ്രകടിപ്പിച്ചു. ബെർട്ട കാസെറസിന്റെ പേര് സൈനിക ഹിറ്റ് ലിസ്റ്റിൽ ഉൾപ്പെട്ടിട്ടുണ്ടെന്ന് മുൻ ഹോണ്ടുറാസ് സൈന്യം ആരോപിച്ചിരുന്നു. ഹോണ്ടുറാസിൽ, 2009-ലെ അട്ടിമറിക്ക് ശേഷം, പരിസ്ഥിതി, ഭൂമി സംരക്ഷണത്തിനായുള്ള 124 പ്രവർത്തകർ കൊല്ലപ്പെട്ടു.
COPINH-ന്റെ ജനറൽ കോർഡിനേറ്റർ
ബെർട്ട കാസെറസിന്റെ കൊലപാതകത്തിന് ശേഷം, സുനിഗ കാസെറസ് മെക്സിക്കോ സിറ്റിയിലെ തന്റെ പഠനം ഉപേക്ഷിച്ച് COPINH-ന്റെ നേതൃത്വം ഏറ്റെടുക്കുകയും 2017 മെയ് മാസത്തിൽ ആ ബോഡിയുടെ ജനറൽ കോർഡിനേറ്ററായി അവരുടെ അമ്മ വഹിച്ചിരുന്ന അതേ സ്ഥാനത്ത് തിരഞ്ഞെടുക്കപ്പെടുകയും ചെയ്തു. ഈ സ്ഥാനത്ത് നിന്ന്, അവർ തന്റെ സാമൂഹികവും പാരിസ്ഥിതികവുമായ പോരാട്ടം തുടർന്നു. നേതൃത്വം ഏറ്റെടുത്ത് ഏതാനും ആഴ്ചകൾക്കുശേഷം, സായുധ ആക്രമണകാരികൾ തനിക്കും ആ സംഘടനയിലെ മറ്റ് അംഗങ്ങൾക്കും നേരെ നടത്തിയ ആക്രമണത്തിൽ നിന്ന് സ്യൂനിഗ കാസെറസ് രക്ഷപ്പെട്ടു. ആ സംഘടനയിലെ മറ്റ് അംഗങ്ങൾ ആയുധധാരികളായ അക്രമിസംഘത്തെ കല്ലുകളും വെട്ടുകത്തികളുമായി വാഹനത്തിന് നേരെ വന്ന് ഒരു പാറക്കെട്ടിന് മുകളിലൂടെ റോഡിൽ നിന്ന് ബലമായി ഇറക്കിവിടാൻ ശ്രമിച്ചു.
അവലംബം
വർഗ്ഗം:ഹോണ്ടുറാൻ പരിസ്ഥിതി പ്രവർത്തകർ വർഗ്ഗം:1990-ൽ ജനിച്ചവർ
നന്ദന
ഒരു മലയാളചലച്ചിത്രനടിയാണ് നന്ദന. 2002 മുതൽ 2004 വരെയുള്ള കാലയളവിൽ സ്നേഹിതൻ (2002), സ്വപ്നം കൊണ്ട് തുലാഭാരം (2003), സേതുരാമയ്യർ സി.ബി.ഐ. (2004) എന്നീ ചലച്ചിത്രങ്ങളിൽ അഭിനയിച്ചു. കോഴിക്കോട് തിരുവണ്ണൂർ സ്വദേശിനിയാണു.
അവലംബം
വർഗ്ഗം:മലയാളചലച്ചിത്രനടിമാർ
ഖാർത്തൂം
ചരിത്രം
ഈജിപ്തുകാർ സുഡാനെ കീഴടക്കിയശേഷം ഇബ്രാഹിം പാഷ 1823-ൽ സ്ഥാപിച്ചതാണ് ഖാർത്തൂം നഗരം. പുരാതന നൂബിയൻ തലസ്ഥാനമായിരുന്ന സോബ നഗരത്തിനു ഇരുപത്തിയൊന്നു കിലോമീറ്റർ വടക്കായാണ് ഈ നഗരം സ്ഥാപിക്കപ്പെട്ടത്. 1869-ൽ ഈജിപ്തിലെ ഭരണാധികാരിയായിരുന്ന ഖെദീപ് ഇസ്മെയിൽ ബ്രിട്ടീഷുകാരനായിരുന്ന സാമുവൽ ബേക്കറിനെ, ദക്ഷിണസുഡാൻകൂടി ഉത്തരസുഡാനോടു ചേർക്കുന്നതിനും അടിമക്കച്ചവടം നിർത്തലാക്കുന്നതിനും നിയോഗിച്ചു. എന്നാൽ, 'ദൈവത്താൽ നിർദ്ദേശിക്കപ്പെട്ട വഴികാട്ടി' (mahdi) എന്ന് സ്വയം വിശേഷിപ്പിച്ചുകൊണ്ട് മതനേതാവായ മുഹമ്മദ് അഹമ്മദ്, ഇസ്ലാമിനെ നവീകരിക്കുന്നതിനും എല്ലാ വിദേശികളെയും സുഡാന്റെ മണ്ണിൽ നിന്ന് ഓടിക്കുന്നതിനുമായി ഒരു വിപ്ലവത്തിനു രൂപം നല്കി. തുടർന്ന് ചാൾസ് ജോർജ് ഗോർഡൻ എന്ന ജനറലിനെ ബ്രിട്ടീഷ് ഗവൺമെന്റ് സുഡാനിലേക്കയച്ചു. ഖാർത്തൂമിൽ നിന്ന് ഈജിപ്ഷ്യൻ പട്ടാളത്തെ മുഴുവൻ ഒഴിച്ചുവിടുകയെന്നതായിരുന്നു ഇദ്ദേഹത്തിനു നല്കിയിരുന്ന നിർദ്ദേശം. എന്നാൽ ജനറൽ ഗോർഡൻ ഖാർത്തൂമിന് പ്രതിരോധമേർപ്പെടുത്തുകയാണ് ചെയ്തത്. ഒരു വർഷം നീണ്ടു നിന്ന യുദ്ധത്തിനുശേഷം 1885 ജനുവരിയിൽ ഗോർഡൻ കൊല്ലപ്പെട്ടു. 1898 ആയപ്പോഴേക്കും വിപ്ലവം പൂർണമായി അവസാനിക്കുകയും ഈജിപ്തും ബ്രിട്ടനും ഒരുമിച്ച് സുഡാൻ ഭരിക്കാൻ തീരുമാനിക്കുകയും ചെയ്തു. ജനറൽ ഹെർബെർട്ട് കിഷ്നർ ആയിരുന്നു ഈ ഭരണമാറ്റം നടപ്പിൽ വരുത്തിയത്. അന്നുമുതൽ 1956 വരെയും ആംഗ്ലോ-ഈജിപ്ഷ്യൻ സുഡാന്റെ തലസ്ഥാനമായിരുന്നു ഖാർത്തൂം. 1956-ൽ സുഡാൻ സ്വതന്ത്രരാഷ്ട്രമായതിനുശേഷവും ഖാർത്തൂം തലസ്ഥാനനഗരിയായി തുടർന്നു.
അവലംബം
വർഗ്ഗം:ആഫ്രിക്കയിലെ തലസ്ഥാനങ്ങൾ വർഗ്ഗം:സുഡാൻ
ബി. മീനാകുമാരി
ഇന്ത്യൻ കൗൺസിൽ ഒഫ് അഗ്രികൾച്ചറൽ റിസർച്ചിന്റെ ആദ്യത്തെ വനിതാ ഡെപ്യൂട്ടി ഡയറക്ടർ ജനറലാണ് (ഫിഷറീസ് ) '''ഡോ. ബി. മീനാകുമാരി'''. ഫിഷറീസ് ശാസ്ത്രജ്ഞയെന്ന നിലയിൽ രാജ്യത്തും പുറത്തും അറിയപ്പെടുന്ന ഇവർ മത്സ്യ ബന്ധന മേഖലയെക്കുറിച്ച് തയ്യാറാക്കിയ റിപ്പോർട്ട് മത്സ്യതൊഴിലാളികളുടെ പ്രതിഷേധത്തിന് ഇടയാക്കി.
ജീവിതരേഖ
1977ൽ കേരള സർവകലാശാലയിൽ അക്വാട്ടിക് ബയോളജി ആൻഡ് ഫിഷറീസിൽ എം.ഫിലിന് പഠിക്കുമ്പോൾ  കൊച്ചി  സെൻട്രൽ ഇൻസ്റ്റിറ്റ്യൂട്ട് ഒഫ് ഫിഷറീസ്  ടെക്നോളജിയിൽ  റിസർച്ച് സയിന്റിസ്റ്റ്  ജോലി ലഭിച്ചു. പിന്നീട് പിഎച്ച്.ഡി നേടി. 2000ൽ സ്ഥാപനത്തിന്റെ ഫിഷറീസ് മേധാവിയായും 2008 ൽ ഇൻസ്റ്റിറ്റ്യൂട്ടിന്റെ ഡയറക്ടറുമായി. 2010 ൽ  ഐ.സി.എ.ആറിന്റെ ഡപ്യൂട്ടി ഡയറക്ടർ ജനറൽപദവിയിലെത്തിയത്. അന്തർദ്ദേശീയ തലത്തിൽ ശ്രദ്ധിക്കപ്പെടുന്ന നൂറോളം ഗവേഷണ പ്രബന്ധങ്ങൾ അവതരിപ്പിച്ചിട്ടുള്ള ഡോ. മീനാകുമാരിക്ക് ഒട്ടേറെ  അവാർഡുകൾ ലഭിച്ചിട്ടുണ്ട്.
ചാർട്ടേഡ് അക്കൗണ്ടന്റായ സി.എ. കുമാറാണ് ഭർത്താവ്. രണ്ട് പെൺമക്കളുണ്ട്.
അവലംബം
വർഗ്ഗം:ശാസ്ത്രജ്ഞന്മാർ രാജ്യാടിസ്ഥാനത്തിൽ വർഗ്ഗം:സ്ത്രീകൾ
യൌദ്ധേയൻ (ദേവിക)
കുരു വംശത്തിലെ യുധിഷ്ഠിര ചക്രവർത്തിക്ക് ദേവിക മഹാറാണിയിൽ ജനിച്ച പുത്രൻ ആണ് യൗദേയൻ.ഇവൻ സാത്യകിയിൽ നിന്നും അർജ്ജുനന്റെ കയ്യിൽ നിന്നും വിദ്യ അഭ്യസിച്ചു. വിഷ്ണു പുരാണ പ്രകാരം പ്രതിവിന്ത്യന്റെ മകന്റെ പേരാണ് യൗദ്ധേയന്.എന്നാല് മഹാഭാരതത്തിലെ സഭാ പർവത്തിൽ പുരു വംശാനൂ കീർത്തനതിൽ യൌദ്ദേയന്റെ പേര് പരാമർശിക്കുന്നു.
കഥകൾ പ്രകാരം യൌദ്ദേയന് വിവാഹം ചെയ്തത് ബ്രാഹ്മണ കുമാരിയായ സുബലയെ ആണ്. യൌദ്ദേയനെ യുദ്ധത്തിൽ പരാജയപ്പെടുത്തി ആണ് സുബല യൗദ്ദേയ പത്നി ആയത്. ഇൗ ബന്ധത്തിൽ ജയന്തൻ, സാമ്രാജൻ എന്നീ പുത്രൻ മാരാണ് ഉള്ളത്.ഇവർ പിന്നീട് കുരുവംശത്തിലെ പ്രധാന പദവികൾ വഹിച്ചു.
കാലങ്ങൾക്ക് ശേഷം യാദവൻ ആയതിനാൽ യാദവ നാശത്തിൽ പെട്ട് മരിച്ചു.
മറ്റു കഥകളിൽ അശ്വത്ഥാമാവ്,അല്ലെങ്കിൽ കൃതവർമാവ്‌ ഇവരെ രാത്രി കൂട്ടക്കൊലയിൽ കൊന്നു എന്ന് പറയപ്പെടുന്നു.
വർഗ്ഗം:മഹാഭാരതത്തിലെ കഥാപാത്രങ്ങൾ
സ്വജൽധാര പദ്ധതി
പഞ്ചായത്ത് മേഖലകളിൽ ശുദ്ധജലവിതരണത്തിനുവേണ്ടി 20 ശതമാനം ഗുണഭോക്തൃവിഹിതവും, 80 ശതമാനം  കേന്ദ്രസർക്കാർ വിഹിതവും കൂട്ടിയോജിപ്പിച്ച് പ്രാവർത്തികമാക്കുന്ന  കുടിവെള്ളപദ്ധതിയാണ് സ്വജൽധാര പദ്ധതി. 2002 ഡിസംബർ 25 നാണ് ഈ പദ്ധതിയ്ക്ക് തുടക്കം കുറിച്ചത്.
പുറംകണ്ണികൾ
വർഗ്ഗം:കേരളത്തിലെ പദ്ധതികൾ
ഷാർലറ്റ് ആൻഡേഴ്സൺ
ഷാർലറ്റ് മോറിസൺ ആൻഡേഴ്സൺ എഎം (AM) എഫ്ആർഎസിപി (FRACP) എഫ്ആർസിപി (FRCP) എഫ്എസിപി (FACP) എഫ്ആർസിപിസിഎച്ച് (FRCPCH) (20 മാർച്ച് 1915 – 15 ഏപ്രിൽ 2002) അന്താരാഷ്ട്ര പ്രശസ്തയായ ഒരു ഓസ്ട്രേലിയൻ ശാസ്ത്രജ്ഞയും ഫിസിഷ്യനും വിദ്യാഭ്യാസ വിദഗ്ദ്ധയുമായിരുന്നു. സിസ്റ്റിക് ഫൈബ്രോസിസ്, സെലിയാക് രോഗം എന്നിവ ഉൾപ്പെടെയുള്ള ആരോഗ്യപ്രശ്നങ്ങളുമായി ബന്ധപ്പെട്ട് പ്രവർത്തിച്ചിരുന്ന അവർ പ്രവർത്തനമേഖല പീഡിയാട്രിക് ഗ്യാസ്ട്രോഎൻട്രോളജി ആണ്. യുണൈറ്റഡ് കിംഗ്ഡത്തിലെ ആദ്യത്തെ വനിതാ പീഡിയാട്രിക്സ് പ്രൊഫസറായിരുന്നു അവർ.
അവാർഡുകളും അംഗീകാരങ്ങളും
വൈദ്യശാസ്ത്രത്തിനുള്ള സംഭാവനയെ മാനിച്ച് നിരവധി ഫെലോഷിപ്പുകളും അവാർഡുകളും അവർക്ക് ലഭിച്ചു.
പുറംകണ്ണികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:2002-ൽ മരിച്ചവർ വർഗ്ഗം:1915-ൽ ജനിച്ചവർ
പട്രീഷ്യ ജെൻകിൻസ്
പട്രീഷ്യ ലീ ജെൻകിൻസ് (ജനനം: ജൂലൈ 24, 1971) ഒരു അമേരിക്കൻ ചലച്ചിത്ര സംവിധായികയും നിർമ്മാതാവും തിരക്കഥാകൃത്തുമാണ്. മോൺസ്റ്റർ (2003), വണ്ടർ വുമൺ (2017), വണ്ടർ വുമൺ 1984 (2020) എന്നീ ഫീച്ചർ സിനിമകൾ അവർ സംവിധാനം ചെയ്തിട്ടുണ്ട്. ദി കില്ലിംഗ് എന്ന പരമ്പരയുടെ പൈലറ്റ് എപ്പിസോഡിലെ പ്രവർത്തനത്തിന്, ഒരു നാടകീയ പരമ്പരയിലെ മികച്ച സംവിധാനത്തിനുള്ള പ്രൈംടൈം എമ്മി അവാർഡ് നോമിനേഷൻ ലഭിക്കുകയും നാടക പരമ്പരയിലെ മികച്ച സംവിധാനത്തിനുള്ള ഡയറക്ടേർസ് ഗിൽഡ് ഓഫ് അമേരിക്ക അവാർഡ് നേടുകയും ചെയ്തു. 2017 ൽ, ടൈംസ് പേഴ്സൺ ഓഫ് ദി ഇയറിലെ ആറാം സ്ഥാനം അവർ നേടി.
ആദ്യകാലം
കാലിഫോർണിയയിലെ വിക്ടർവില്ലെയിൽ വിയറ്റ്നാം യുദ്ധത്തിൽ സിൽവർ സ്റ്റാർ നേടിയ എയർഫോഴ്സ് ക്യാപ്റ്റനും ഫൈറ്റർ പൈലറ്റുമായ വില്യം ടി. ജെൻകിൻസിൻറേയും സാൻ ഫ്രാൻസിസ്കോയിൽ പരിസ്ഥിതി ശാസ്ത്രജ്ഞയായി ജോലി ചെയ്തിരുന്ന എമിലി റോത്തിൻറേയും മകളായി പട്രീഷ്യ ലീ ജെൻകിൻസ് ജനിച്ചു. എലൈൻ റോത്ത് എന്ന ഒരു മൂത്ത സഹോദരികൂടി അവർക്കുണ്ട്.
പിതാവിന്റെ സൈനികസേവനം കാരണം കുട്ടിക്കാലത്ത് പട്രീഷ്യ ഇടയ്ക്കിടെ പല സ്ഥലങ്ങളിലായി മാറിത്താമസിക്കുന്നതിനിടയാക്കി. തായ്‌ലൻഡിലും ജർമ്മനിയിലും ഹ്രസ്വമായി താമസിച്ച ഈ കുടുംബം കൻസസിലെ ലോറൻസിൽ സ്ഥിരതാമസമാക്കി. പട്രീഷ്യയുടെ ഏഴാമത്തെ വയസ്സിൽ, പിതാവ് അദ്ദേഹത്തിൻറെ 31 ആം വയസ്സിൽ ഒരു നാറ്റോ മോക്ക് ഡോഗ്ഫൈറ്റ് പോരാട്ടത്തിനിടെ മരിച്ചു. പിന്നീട് മാതാവ് അവളെയും സഹോദരിയെയും സാൻ ഫ്രാൻസിസ്കോയിലേക്ക് കൊണ്ടുപോകുകയും അങ്ങനെ ജെൻകിൻസ് ഒരു പരിസ്ഥിതി ശാസ്ത്രജ്ഞയാകുകയെന്ന ലക്ഷ്യത്തോടെ വിദ്യാലയത്തിൽ പോയി. അവിടെ 2017 ൽ ക്രിസ്റ്റഫർ റീവ് അഭിനയിച്ച സൂപ്പർമാൻ എന്ന സിനിമ കാണുവാനിടയായത് സിനിമയെ ഒരു കരിയറായി പിന്തുടരാൻ തന്നെ പ്രേരിപ്പിച്ചതായി ജെങ്കിൻസ് പറഞ്ഞു.
ലോറൻസ് നഗരത്തിലെ താമസത്തിനിടെ അവർ ഹൈസ്കൂളിലെ ജൂനിയർ വർഷത്തിൽ കിന്റർഗാർട്ടൻ പൂർത്തിയാക്കി. മാതാവ് പിന്നീട് കുടുംബത്തെ വാഷിംഗ്ടൺ ഡി.സി.യിലേക്ക് മാറ്റിപ്പാർപ്പിച്ചപ്പോൾ അവിടെ പട്രീഷ്യ തൻറെ ഹൈസ്കൂൾ സീനിയർ വർഷം പൂർത്തിയാക്കി. 1993 -ൽ ദി കൂപ്പർ യൂണിയൻ ഫോർ ദി അഡ്വാൻസ്മെന്റ് ഓഫ് സയൻസ് ആന്റ് ആർട്ടിൽനിന്ന് അണ്ടർഗ്രാജുവേറ്റ് ബിരുദവും 2000 ൽ അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ എഎഫ്ഐ കൺസർവേറ്ററിയിൽ നിന്ന് സംവിധാനത്തിൽ ബിരുദാനന്തര ബിരുദവും നേടി.
സ്വകാര്യ ജീവതം
2007 ൽ, മുൻ അഗ്നിശമന സേനാംഗവും എ ഫൈറ്റേഴ്സ് ഹാർട്ട് എന്ന പുസ്തകത്തിന്റെ രചയിതാവുമായ സാം ഷെറിഡനെ ജെൻകിൻസ് വിവാഹം കഴിച്ചു. കാലിഫോർണിയയിലെ സാന്താ മോണിക്കയിൽ താമസിക്കുന്ന അവർക്ക് ഒരു മകനുണ്ട്.
സുബൈദ (ചലച്ചിത്രം)
കലാലയയുടെ ബാനറിൽ എച്ച്.എച്ച്. ഇബ്രാഹിം ആണ് സുബൈദ എന്ന മലയാളചലച്ചിത്രം നിർമിച്ചത്. 1965 ഫെബ്രുവരി 3-നു ഈ ചിത്രം പ്രദർശനം തുടങ്ങി. കലാലയാ ഫിലിംസാണ് സുബൈദ വിതരണം ചെയ്തത്.
കഥാസംഗ്രഹം
ഡോ.അഹമ്മദുമായുള്ള വിവാഹനാളിൽ തന്നെ വിധവയായിത്തീർന്നു സുബൈദ. പക്ഷേ അവൾ ആദ്യരാത്രിയിൽ തന്നെ ഗർഭിണിയായിത്തീർന്നിരുന്നു. അതിനുത്തരവാദി പരിചാരകനായ ഊമയാണെന്നു വിശ്വസിച്ച സഹോദരൻ അവളെ ആട്ടിപ്പുറത്താക്കി. പ്രസവശേഷം സുബൈദ കുഞ്ഞിനെ അഹ്മ്മദിന്റെ കല്ലറ മേൽ വിട്ടു പോകുന്നു. കുഞ്ഞ് അനപത്യനായ പ്രൊഫസർ മൊയ്തുവിന്റെയും ഭാര്യയുടേയും സംരക്ഷണത്തിൽ വളരുന്നു. പിതാവോ മാതാവോ ആരാണെന്ന് നിശ്ചയമില്ലാത്തതിനാൽ വളർന്നപ്പോൾ അവളുടെ വിവാഹം മുടങ്ങുന്നു. കുഞ്ഞിനെ എടുത്ത് മൊയ്തുവിനെ ഏൽ‌പ്പിച്ച മമ്മു സത്യം തുറന്നു പറയുന്നു. മൊയ്തുവിന്റെ വീട്ടിൽ ആയയായി കഴിഞ്ഞ സുബൈദ തന്നെയാണ് അമ്മയെന്ന്.
വീഡിയോ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം.എസ്. മണി സംവിധാനം ചെയ്ത ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
അസന്ധിമിത്ര
അശോകചക്രവർത്തിയുടെ പ്രധാന രാജ്ഞിയായിരുന്നു അസന്ധിമിത്ര(മരണം: ക്രി.മു. 240). ശ്രീലങ്കയിലെ ആദ്യകാല രാജാക്കന്മാരെക്കുറിച്ച് പ്രതിപാദിക്കുന്ന മഹാവംശ എന്ന കൃതിയിൽ ഇവരെ കുറിച്ച് വളരെ നല്ല രീതിയിലുള്ള പരാമർശങ്ങളുണ്ട്. .
പേരിനു പിന്നിൽ
ദില്ലിയിലെ വടക്ക് ഭാഗത്ത് കിഴക്കൻ ഹരിയാനയിൽ ഉണ്ടായിരുന്നു ഒരു ചെറിയ രാജ്യത്തിന്റെ രാജകുമാരിയായിരുന്നു അസന്ധിമിത്ര എന്ന് കരുതപ്പെടുന്നു. 80 അടി ഉയരവും 250 അടി വ്യാസമുള്ള, ഇന്ത്യയിലെ ഏറ്റവും വലിയ അശോക സ്തൂപം, ഈഭാഗത്ത് അസന്ധ് എന്നു പേരായ ഒരു ചെറുപട്ടണത്തിൽ സ്ഥിതി ചെയ്യുന്നു എന്നത് ഈ വാദത്തിന് പിന്തുണ നൽകുന്നു. ഒരു തികഞ്ഞ സുന്ദരിയായി. വർണ്ണിക്കപ്പെട്ട ഈ രാജ്ഞിയുടെ കൈകാലുകളിലെ സന്ധികൾ മടക്കുകയോ നിവർത്തുകയോ ചെയ്യുമ്പോൾ മാത്രമേ അവ കാണപ്പെടുകയുള്ളൂ എന്നതിനാൽ അവൾ അസന്ധിമിത്ര എന്ന്  വിളിക്കപ്പെട്ടു  എന്നാണ് മഹാവംശത്തിൽ പറഞ്ഞിരിക്കുന്നത്. എന്നിരുന്നാലും, ഈ പേരിന്റെ കൂടുതൽ ലളിതമായ വ്യാഖ്യാനം, നിസ്സംഗതയുടെ (അസന്ധി - detachment) സുഹൃത്ത് (മിത്ര - friend) എന്നതാണ്).
അശോകനുമായുള്ള വിവാഹം
രാജകുടുംബത്തിലെ അംഗമായിരുന്നതിനാൽ അശോക രാജകുമാരന് അനുയോജ്യമായ ഒരു ഭാര്യയായി അസന്ധിമിത്ര പരിഗണിക്കപ്പെട്ടു. ക്രി.മു. 270-ൽ അശോകചക്രവർത്തി അധികാരമേറ്റപ്പോൾ അസന്ധിമിത്രയെ ‘അഗ്രമഹിഷി’ എന്ന പദവി നൽകി ആദരിച്ചു. ക്രി.മു. 240-ൽ തന്റെ മരണംവരെ, മുപ്പതു വർഷക്കാലം അസന്ധിമിത്ര ആ പദവിയിൽ തുടർന്നു. അശോകന്റെ രാജവംശത്തിൽ പിറന്ന ഏകഭാര്യയായിരുന്നു അസന്ധിമിത്ര അവർക്ക് വിശേഷ അധികാരങ്ങളുമുണ്ടായിരുന്നു. അശോകന്റെ മറ്റ് ഭാര്യമാരായ ദേവി, കറുവാകി തുടങ്ങിയവർ യഥാക്രമം വിദിശ, കൗസാംബി എന്നിവിടങ്ങളിൽ താമസിച്ചപ്പോൾ തന്റെ ജീവിതകാലം മുഴുവൻ മൗര്യസാമ്രാജ്യത്തിന്റെ തലസ്ഥാനമായ പാടലീപുത്രത്തിൽ ചക്രവർത്തിയുടെ കൂടെ കൊട്ടാരത്തിൽ തന്നെ കഴിഞ്ഞു.
അസന്ധിമിത്ര തികഞ്ഞ സംബുദ്ധ വിശ്വാസി ആയിരുന്നു. ബുദ്ധമത വിശ്വാസത്തിന്റെ പുരോഗതിക്കായി മഹാരാജാവ് അശോകന്റെ പ്രവർത്തനങ്ങൾക്ക് അവർ പൂർണ്ണപിന്തുണ നൽകി. ചക്രവർത്തിയുടെ വിശ്വസ്തയായ ഒരു ഉപദേശകയും പ്രിയപ്പെട്ട റാണിയുമായിരുന്നു അവർ.
മരണം
ക്രി.മു. 240-ൽ അസന്ധിമിത്ര അന്തരിച്ചു. അവർക്ക് കുട്ടികളുണ്ടായിരുന്നില്ല. അവരുടെ മരണത്തിൽ അശോകൻ വളരെയധിക ദുഃഖിച്ചിരുന്നു. അസന്ധിമിത്രയുടെ മരണത്തിന് ശേഷം നാല് വർഷങ്ങൾ കഴിഞ്ഞ് അശോകൻ തിശ്യരക്ഷയെ വിവാഹം കഴിച്ചു. തിശ്യരക്ഷ അസന്ധിമിത്രയുടെ തോഴി ആയിരുന്നുവെന്ന് അഭിപ്രായമുണ്ട്.
അവലംബം
വർഗ്ഗം:മൗര്യസാമ്രാജ്യം വർഗ്ഗം:പുരാതന ഭാരതീയർ
കുടുംബം നമുക്കു ശ്രീകോവിൽ
ജിയോ പിക്ചേഴ്സ്സിന്റെ ബാനറിൽ ടി.ഇ. വാസുദേവൻ നിർമ്മിച്ചതും എസ്.എൽ. പുരം സദാനന്ദൻ കഥ, തിരക്കഥ, സംഭാഷണം എന്നിവ തയ്യാറാക്കി ഹരിഹരൻ സംവിധാനം ചെയ്ത 1978 ലെ ചലച്ചിത്രമാണ്കുടുംബം നമുക്കു ശ്രീകോവിൽ .പ്രേം നസീർ, കെ.ആർ. വിജയ, അടൂർ ഭാസി, ജോസ് പ്രകാശ്, ശങ്കരാടി, എന്നിവർ ഈ ചിത്രത്തിലെ പ്രധാന കഥാപാത്രങ്ങളായി അഭിനയിച്ചു. ഈ ചിതത്തിന്റെ മങ്കൊമ്പ് ഗോപാലകൃഷ്ണൻറെ ഗാനങ്ങൾക്ക് വി. ദക്ഷിണാമൂർത്തിയാണ് സംഗീതം നൽകിയത്.
ഗാനങ്ങൾ
ഗാനങ്ങൾ :മങ്കൊമ്പ് ഈണം : വി. ദക്ഷിണാമൂർത്തി
ചിത്രം കാണൂക
കുടുംബം നമുക്കു ശ്രീകോവിൽ (1978)
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:മങ്കൊമ്പ് -ദക്ഷിണാമൂർത്തി ഗാനങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ
കാനഡൈസ് തടാകം
കാനഡൈസ് തടാകം പടിഞ്ഞാറൻ ന്യൂയോർക്കിലെ ഏറ്റവും ചെറിയ ഫിംഗർ തടാകമാണ്. റോച്ചസ്റ്റർ നഗരത്തിൽനിന്ന് ഏകദേശം 30 മൈൽ (48 കിലോമീറ്റർ) തെക്ക് ഭാഗത്തായിട്ടാണ് തടാകം സ്ഥിതി ചെയ്യുന്നത്. നീളമുള്ള തടാകം എന്നർത്ഥമുള്ള ska-ne-a-dice എന്ന ഇറോക്വോയിസ് പദത്തിൽ നിന്നാണ് ഈ പേര് ഉരുത്തിരിഞ്ഞത്.
കാനഡൈസ് തടാകത്തിന് മൂന്ന് മൈൽ (4.8 കിലോമീറ്റർ) നീളവും 0.3 മൈൽ (0.48 കിലോമീറ്റർ) വീതിയുമുണ്ട്. 649 ഏക്കർ (2.63 ചതുരശ്ര കിലോമീറ്റർ) വിസ്തൃതിയുള്ള തടാകത്തിൻറെ പരമാവധി ആഴം 95 അടി (29 മീറ്റർ) ആണ്. ഇതിന്റെ തീരത്തിന് 6.5 മൈൽ (10.5 കിലോമീറ്റർ) നീളമുണ്ട്.
ഫുഗ്ഡി
വിനായക ചതുർഥി, വ്രത തുടങ്ങിയ ഹിന്ദു മതപരമായ ഉത്സവങ്ങളിലോ ധാലോ പോലുള്ള മറ്റ് നൃത്തങ്ങളുടെ അവസാനത്തിലോ മഹാരാഷ്ട്ര, ഗോവ സംസ്ഥാനത്തെ കൊങ്കൺ മേഖലയിലെ സ്ത്രീകൾ അവതരിക്കുന്ന നാടോടി നൃത്തമാണ് ഫുഗ്ഡി. ചില ചരിത്ര വസ്‌തുതകൾ അനുസരിച്ച്, ഈ നൃത്ത ശൈലി പുരാതന ഗോവ പാരമ്പര്യങ്ങളിൽ നിന്ന് സൃഷ്ടിക്കപ്പെട്ടതാണെന്ന് പറയപ്പെടുന്നു. ഈ നൃത്തം പ്രധാനമായും അവതരിപ്പിക്കുന്നത് ഹിന്ദു മാസമായ “ഭദ്രപദ” യിലാണ്. മതപരവും സാമൂഹികവുമായ പരിപാടികളിൽ ഇത് നടത്താറുണ്ട്.
പരമ്പരാഗത വേരുകൾ
മഹാരാഷ്ട്രയിലെയും ഗോവയിലെയും സാംസ്കാരിക പാരമ്പര്യങ്ങൾ കണ്ടെത്താൻ കഴിയുന്ന ഒരു നാടോടി കലാരൂപമാണ് ഫുഗ്ഡി. വിവിധ മത, സാമൂഹിക അവസരങ്ങളിൽ ഇത് നടത്താറുണ്ട്. ഭദ്രപദ മാസത്തിലാണ് ഫുഗ്ഡി പൊതുവേ നടത്തുന്നത്, സ്ത്രീകൾക്ക് അവരുടെ സാധാരണ, ഏകതാനമായ ജീവിതത്തിൽ നിന്ന് താൽക്കാലിക ഇടവേള എടുക്കാനുള്ള അവസരമാണിത്. ധൻഗാർ (ഇടയ സമൂഹം) സ്ത്രീകൾക്കിടയിൽ ഫുഗ്ഡിയുടെ ഒരു പ്രത്യേക രീതി കാണപ്പെടുന്നു. ദേവിയ്ക്ക് സമർപ്പിച്ച വ്രതത്തിനിടെ മഹാലക്ഷ്മി ദേവിയുടെ മുമ്പിലാണ് കലാഷി ഫുഗ്ഡി നടത്തുന്നത്.
നൃത്ത രീതി
വൃത്തത്തിലോ വരിയായോ നിന്ന് സ്ത്രീകൾ പാടുകയും നൃത്തം ചെയ്യുകയും ചെയ്യുന്നു. സാധാരണയായി ഗ്രാമങ്ങളിലെ സ്ത്രീകൾ വട്ടത്തിൽ ഫുഗ്ഡി നൃത്തം ചെയ്യുമ്പോൾ, വനവാസ കേന്ദ്രങ്ങളിലെ സ്ത്രീകൾ വരികളായി നൃത്തം ചെയ്യുന്നു. ഹിന്ദു പ്രാർത്ഥനയോടെയാണ് നൃത്തം ആരംഭിക്കുന്നത്. തുടക്കത്തിൽ മന്ദഗതിയിലാണെങ്കിലും ഉടൻ തന്നെ വേഗത കൈവരിക്കുകയും പാരമ്യത്തിലെത്തുകയും ചെയ്യുന്നു. ഒരു താളവാദ്യ പിന്തുണയും നൃത്തത്തിനില്ല. പരമാവധി വേഗതയിൽ, "ഫൂ" എന്ന് തോന്നിക്കുന്ന ശബ്ദം ഉണ്ടാകുന്നതിനാൽ അതിനാൽ ഫൂഗ്ഡി എന്ന പേര് വന്നുവെന്ന് കരുതപ്പെടുന്നു. കുറച്ച് നിശ്ചിത ചുവടുകളും കൈ ആംഗ്യങ്ങളും നൃത്തത്തിലെ പ്രധാന ഘടകങ്ങളാണ്. നൃത്തത്തിന് സംഗീത ഉപകരണങ്ങൾ ഒന്നും ഉപയോഗിക്കുന്നില്ലെങ്കിലും പ്രത്യേക ഫുഗ്ഡി ഗാനങ്ങൾ എണ്ണമറ്റതാണ്.
ഉപ വിഭാഗങ്ങൾ
ഗിർകി, സൈക്കിൾ, റാഹത്ത്, സിമ്മ, കാർവർ, ബസ് ഫുഗ്ഡി, കോംബ്ഡ, ഘുമ, പഖ്‌വ എന്നിവ ഫുഗ്ഡിയുടെ ജനപ്രിയ ഉപരൂപങ്ങളിൽ പെടുന്നു. വളരെ ദൂരെ നിന്ന് വെള്ളം ലഭ്യമാക്കുന്ന ദിനചര്യയുടെ ഏകതാനത്തെ ഒഴിവാക്കുന്നതിനുള്ള ഒരു മാർഗമായി കലാഷി ഫുഗ്ഡി ആരംഭിച്ചു.സ്ത്രീകൾ വെള്ളക്കെട്ടുകളിലേക്ക് നടക്കും വഴി നൃത്തം ചെയ്യുമായിരുന്നു. കട്ടി ഫുഗ്ഡി മറ്റൊരു ജനപ്രിയ രൂപമാണ്, ഇത് കൈയിൽ ചിരട്ട പിടിച്ചുകൊണ്ടുള്ള നൃത്തമാണ്.
അവലംബം
വർഗ്ഗം:നാടോടി നൃത്തം വർഗ്ഗം:ഗോവയിലെ നൃത്തങ്ങൾ
ഒരുമനയൂർ ഗ്രാമപഞ്ചായത്ത്
തൃശൂർ ജില്ലയിലെ ചാവക്കാട് താലൂക്കിൽ ചാവക്കാട് ബ്ലോക്കിലാണ് 5.19 ചതുരശ്രകിലോമീറ്റർ വിസ്തീർണ്ണമുള്ള ഒരുമനയൂർഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 13 വാർഡുകളാണുള്ളത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
പ്രസാദ് രാഘവൻ
സമകാലിക ഇന്ത്യൻ കലകാരാൻ. ക്യാൻ ലയൺസ് ഇന്റർനാഷണൽ ഫെസ്റ്റിവൽ, ബ്രിട്ടീഷ്‌ ഡിസൈൻ & ആർട്ട്‌ ഡിറെക്ഷൻ (ഡി &എ ഡി) എന്നിങ്ങനെ നിരവധി പുരസ്കാരങ്ങൾ നേടിയ ഗ്രാഫിക് ഡിസൈനറും ആർട്ടിസ്റ്റുമാണ് പ്രസാദ് രാഘവൻ (ജനനം :1968).
ജീവിതരേഖ
പത്തനംതിട്ട ജില്ലയിലെ അടൂരിൽ ജനിച്ചു. 1991ൽ തിരുവനന്തപുരം കോളേജ് ഓഫ് ഫൈൻ ആർട്സിൽ നിന്ന്  ഗ്രാഫിക് ഡിസൈൻ ബിരുദം നേടി. ഇന്ത്യയിലെ പ്രധാനപ്പെട്ട ബഹുരാഷ്ട്ര പരസ്യ കമ്പനികളായ കോണ്ട്രാക്റ്റ് അഡ്വടൈസിംഗ്, ഒഗിൽവി & മാതെർ, സാച്ചി & സാച്ചി, വൈടൻ & കെന്നഡി എന്നിവടങ്ങളിൽ ഗ്രാഫിക് ഡിസൈനർ ആയി ജോലി ചെയ്തു. 2003 ൽ ന്യൂ ഡൽഹിയിൽ, സ്വന്തമായി തുടങ്ങിയ 'അടൂർആർട്ട്‌' എന്ന ഫിലിം ക്ലബിനുവേണ്ടി ചെയ്ത പോസ്റ്ററുകൾ പ്രദർശിപ്പിച്ചുകൊണ്ടാണ് കലാലോകത്തേക്കുള്ള പ്രവേശനം. സിനിമയെ ആസ്പദമാക്കി ചെയ്തിട്ടുള്ള പ്രസാദിന്റെ ഈ ചിത്രങ്ങൾ അതതു സിനിമകളുടെ പ്രചാരണത്തിനുള്ളതല്ലായിരുന്നു, മറിച്ച് ആ സിനിമയുടെ നാമത്തിൽനിന്നോ അതിന്റെ ചരിത്രപരമോ ആശയപരമോ ആയ ഉള്ളടക്കത്തിൽ നിന്ന് പ്രചോദനം കൊണ്ട് മറ്റൊരു കലാസൃഷ്ടി നിർമ്മിക്കുകയായിരുന്നു. ഈ കലാസൃഷ്ടികൾ, കടലാസിൽ കരിക്കട്ട കൊണ്ടുള്ളതും, എണ്ണഛായാചിത്രങ്ങളും, വീഡിയോ ആർട്ട്‌, ശില്പരൂപത്തിലുള്ള ഇൻസ്റ്റല്ലേഷൻസ്, എന്നീ വിവിധ തരത്തിലുള്ള മാധ്യമങ്ങളിൽ നിർമ്മിച്ചവയാണ്. പ്രസാദിന്റെ ചിത്രങ്ങൾ ആംസ്റ്റെർഡാമിലെ ട്രോപ്പെൻ മ്യൂസിയത്തിലും വിയന്നയിലെ എസ്സെൽ മ്യൂസിയത്തിലും അവരുടെ ചിത്രശേഖരണത്തിലുണ്ട്.
പ്രദർശനങ്ങൾ
2012 കൊച്ചി മുസ്സിരിസ് ബയനൈൽ, കൊച്ചി, ഇൻഡ്യ. 2011 ജനറേഷൻ ഇൻ ട്രാൻസിഷൻ, വിൽനിയസ്, ലിത്വാനിയ & വാഴ് സോ, പോളണ്ട്. 2011 കൊമേഷ്യൽ ബ്രേക്ക്, വെനിസ്, ഇറ്റലി. 2011 ആർട്ട് ചെന്നൈ, ഗാലറി ഓ. ഇ .ഡി 2011 വാട്ട് ഹാപ്പൻസ് ഇൻ മുക്തേഷർ, ഡബ്ലു + കെ. ഇ. എക്സ്. പി, ഡൽഹി. 2010 എനിമി നമ്പർ വൺ എക്സിബിറ്റ് 320, ഡൽഹി. 2010 ഇന്ത്യ അവേക്കൻസ് (അണ്ടർ ദ ബന്യൻ ട്രീ), എസൽ മുസിയം, വിയന്ന. ഓസ്ട്രിയ 2010 ഫ്രീഡം ടു മാർച്ച്, ലളിത് കലാ അക്കാദമി, ഡൽഹി. 2010 ആർട്ട് ഗ്യാങ്ചു, സൗത്ത് കൊറിയ. 2010 ദ ട്രോജൻ വർക്ക്സ്, 1x1 കന്റെംപെററി, ദുബൈ. 2009 ഇൻഡ്യ ആർട്ട്‌ സമ്മിറ്റ്, ഡൽഹി. 2009 ലോങ്ങ്‌ ഗോൺ & ലിവിംഗ് നൗ, ഗാലറി മിർചന്ദാനി, മുംബൈ. 2009 ഇന്ത്യൻ പോപ്പുലർ കൾച്ചർ ആൻഡ് ബിയോണ്ട് ദ അൺടോൾഡ് (ദ രൈസ് ഓഫ്) ഷിസം, മാഡ്രിഡ്, സ്പയിൻ. 2009 ആർട്ട് റോട്ടർഡാം, നെതർലാന്റ്സ്. 2009 എവരിതിങ്, വില്ലം ബാർസ് പ്രോജക്റ്റ്, ആംസ്റ്റർഡാം 2008 എവ്രിവെയർ ഈസ്‌ വാർ (ദ രൂമേര്സ് ഓഫ് വാർ), ബോധി ആർട്ട്‌, മുംബൈ. 2008 അഫയർ, 1x1 കന്റെംപെററി, ദുബൈ. 2007 സ്പയ്, ഗിൽഡ് ആർട്ട്‌ ഗാലറി, മുംബൈ.
ഏകാംഗ പ്രദർശനങ്ങൾ
മറൈൻ പ്ലൈവുഡ്, ധാതുക്കൾ, അലൂമിനിയം ഷീറ്റ്, ഡ്യൂക്കോ പെയ്ന്റ് എന്നിവയാൽ തീർത്ത ദ ഷിപ്പ് ഓഫ് താർഷിഷ് എന്ന ഇൻസ്റ്റലേഷനാണ് അവതരിപ്പിച്ചത്. ബൈബിളിനെ ആധാരമാക്കിയുള്ള സൃഷ്ടിയാണിത്. മനുഷ്യ ഹൃദയത്തിലെ ചതിയും വഞ്ചനയും ഇരുണ്ട മൂലകളും ഇവിടെ വരച്ചു കാട്ടുന്നു.
പുറം കണ്ണികൾ
www.prasadraghavan.com വെബ്സൈറ്റ്]
തഫ്സീർ അൽ ജലാലൈനി
ജലാലുദ്ധീൻ അൽ മഹല്ലി, ജലാലുദ്ധീൻ അൽ സുയൂഥ്വി എന്നീ രണ്ടു പണ്ഡിതന്മാർ ചേർന്ന് രചിച്ച വിശുദ്ധ  ഖുർആൻ വിശദീകരണമാണ് തഫ്സീർ  ജലാലൈനി.
പ്രസാദ് രാഘവൻ
പുറം കണ്ണികൾ
വർഷം: ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
തഫ്സീർ അൽ ജലാലൈനി
പരിചയം
രണ്ടു ഭാഗങ്ങൾ ഉള്ള ഈ തഫ്സീരിന്റെ ഒന്നാം ഭാഗമായ സൂറത്തുൽ കഹഫ് മുതൽ സൂറത്ത്  അൽനാസ് വരെ(സൂറത്തുൽ ഫാത്തിഹ ഇതിൽ ഉൾപെടുന്നു) രചിച്ചത് ഇമാം മഹല്ലി(റ) ആണ്. ഹിജ്റ 847ൽ ബാക്കി ഭാഗം പൂർത്തിയാക്കുന്നതിനു മുമ്പ് അദ്ദേഹം മരണപ്പെട്ടു. ശേഷം സൂറത്ത് അൽ ബഖറ മുതൽ സൂറത്തുൽ ഇസ്രാഅ വരെ ഇമാം സുയൂഥ്വി(റ) ആണ് പൂർത്തിയാക്കിയത്.
പ്രസാദ് രാഘവൻ
പുറം കണ്ണികൾ
വർഗ്ഗം:കേരളത്തിലെ ചിത്രകാരന്മാർ
തഫ്സീർ അൽ ജലാലൈനി
പരിചയം
വളരെ ഹ്രസ്വമായ ശൈലിയാണ് ഇമാം മഹല്ലി സ്വീകരിച്ചിരുന്നത്. ഇമാം സുയൂഥ്വി ഇതേ ശൈലി പിന്തുടർന്നു.ഖുർആനിലെ അക്ഷരങ്ങളുടെ എണ്ണവും തഫ്സീർ ജലാലൈനിയിലെ അക്ഷരങ്ങളുടെ എണ്ണവും സൂറത്ത് അൽ മുസമ്മിൽ വരെ തുല്യമാണെന്നും സൂറത്ത് അൽ മുദസ്സിർ മുതൽ അവസാനം വരെ തഫ്സീരിലെ അക്ഷരങ്ങൾ ആണ് കൂടുതൽ എന്നും കശ്ഫ് അൽ ളുനൂൻ എന്ന ഗ്രന്ഥത്തിൽ ഉണ്ട്.
വിശദീകരണങ്ങൾ
തഫ്സീർ അൽ ജലാലൈനിക് ഒരുപാട് വിശദീകരണങ്ങൾ വിരചിതമായിട്ടുണ്ട്. അതിൽ ഏറ്റവും നല്ലതെന്ന് ഖ്യാതി നേടിയിട്ടുള്ള ഒന്ന് ശൈഖ് സുലൈമാനുൽ ജമൽ(റ)യുടെ വിശദീകരണം ആണ്. അൽഫുതൂഹാതുൽ ഇലാഹിയ്യ എന്നാണതിന്റെ പേര്. മറ്റൊന്ന് സുലൈമാനുൽ ജമൽ(റ)യുടെ ശിഷ്യനായ അശ്ശൈഖ് അഹ്മദുസ്വാവീ(റ)യുടെ ഹാശിയതുസ്വാവീ അലൽ ജലാലൈനി. ഈ രണ്ടു ഹാശിയകളാണ് വ്യാപകമായി ഉപയോഗിക്കപ്പെടുന്നത്. ഉത്തരേന്ത്യയിൽ നിന്നും പ്രസിദ്ധീകരിക്കപ്പെടുന്ന ജലാലൈനിയുടെ പാർശ്വങ്ങളിൽ കാണുന്ന ഹാശിയതുൽ കമാലൈനി അലൽ ജലാലൈനി എന്നത് ശൈഖ് സലാമുല്ലാഹിദ്ദഹ്ലവിയുടേതാണ്. ഖബസുന്നയ്യിറതൈനി അലാ തഫ്സീറിൽ ജലാലൈനി, മജ്മഉൽ ബഹ്റൈനി മ മത്വലഉൽ ബദ്റൈനി അലൽ ജലാലൈനി, ഹാശിയതുൽ ജമാലൈനി അലൽ ജലാലൈനി തുടങ്ങി 16 വിശദീകരണ ഗ്രന്ഥങ്ങൾ വേറെയും വിരചിതമായിട്ടുണ്ട്. വർഗ്ഗം:ഖുർആൻ വർഗ്ഗം:ഇസ്ലാമികം
ആന്തൂർ നഗരസഭ
കണ്ണൂർ ജില്ലയിൽ പുതുതായി രൂപീകരിച്ച നഗരസഭയാണ് ആന്തൂർ നഗരസഭ. ആന്തൂർ ഗ്രാമപഞ്ചായത്തും തളിപ്പറമ്പ് ഗ്രാമപഞ്ചായത്തും ചേർത്ത് 1990-ൽ തളിപ്പറമ്പ് നഗരസഭ രൂപികരിച്ചിരുന്നു. 2015-ൽ തളിപ്പറമ്പ് നഗരസഭ വിഭജിച്ച് ധർമ്മശാല കേന്ദ്രമാക്കി ആന്തൂർ നഗരസഭ രൂപീകരിച്ചു. ആന്തൂർ വില്ലേജ്, മൊറാഴ വില്ലേജ് എന്നിവ ഉൾപെടുന്നതാണ് നഗരസഭ.
മുനിസിപ്പൽ വാർഡുകൾ
വർഗ്ഗം:കണ്ണൂർ ജില്ലയിലെ നഗരസഭകൾ
ബ്രോഡ് നദി
ബ്രോഡ് നദി, അമേരിക്കൻ ഐക്യനാടുകളിലെ വടക്കൻ കരോലിനയുടെ പടിഞ്ഞാറൻ പ്രദേശത്തും തെക്കൻ കരോലിനയുടെ വടക്കൻ പ്രദേശങ്ങളിലൂടെയും ഒഴുകുന്നതും കൊൺഗാരീ നദിയുടെ ഒരു പ്രധാന പോഷകനദിയുമാണ്. ഈ നദിയുടെ ആകെ നീളം 150 മൈൽ (240 കിലോമീറ്റർ) ആണ്. കൊൺഗാരീ നദി വഴി,  ഇത് അറ്റ്ലാന്റിക് സമുദ്രത്തിലേക്ക് പതിക്കുന്ന സാൻറീ നദി യുടെ നീർത്തടത്തിന്റെ ഭാഗം കൂടിയാണ്.
അവലംബം
വർഗ്ഗം:അമേരിക്കയിലെ നദികൾ
പെറ്റാലൂറിഡേ
പെറ്റാലൂറിഡേ കുടുംബത്തിലെ പെറ്റൽടെയിലുകൾ കല്ലൻതുമ്പികളിൽ (ഇൻഫ്രാറോഡർ അനിസോപ്റ്റെറ) ഏറ്റവും പുരാതനമാണ്. 150 ദശലക്ഷം വർഷങ്ങൾക്ക് മുമ്പുള്ള ജുറാസിക് കാലഘട്ടത്തിലെ ഫോസിൽ അംഗങ്ങൾ മുതൽ ഇവയിലുണ്ട്. ഇടത്ത്‌|ലഘുചിത്രം| പെറ്റാലൂറിഡ് പ്രോട്ടോലിൻഡേനിയ വിറ്റെ ഫോസിൽ. ആധുനിക പെറ്റാലൂറിഡുകളിൽ 11 ഇനം മാത്രമേ ഉൾപ്പെടുന്നുള്ളൂ. അവയിലൊന്നായ, ഓസ്ട്രേലിയൻ പെറ്റാലുറ ഇൻജെന്റിസിമ, ജീവിച്ചിരിക്കുന്നതിൽ ഏറ്റവും വലുതാണ്. ഇവയ്ക്ക് 160 മി.മീറ്റർ വരെ ചിറകുവിസ്തൃതിയും ശരീരത്തിന് 100 മില്ലീമീറ്റർ വരെ നീളവുമുണ്ട്. മറ്റ് ഓസ്‌ട്രേലിയൻ ഇനങ്ങളിൽ പെറ്റാലുറ ജൈജാൻ‌ടിയ (ഭീമൻ ഡ്രാഗൺ‌ഫ്ലൈ) ഉൾപ്പെടുന്നു. അമേരിക്കൻ ഐക്യനാടുകളിൽ രണ്ട് ഇനം കാണപ്പെടുന്നു. ലാർവകൾ പ്രധാനമായും അരുവികളുടെ തീരങ്ങളിൽ, കൂടുതലും മാളങ്ങളിൽ, കഴിയുന്നു. പക്ഷേ കിഴക്കൻ യുഎസ് ഇനങ്ങളുടെ ലാർവകളായ ടച്ചോപ്റ്റെറിക്സ് തോറെയി (ചാരനിറത്തിലുള്ള പെറ്റൽടെയിൽ), നനഞ്ഞ ഇലകൾക്കടിയിൽ ജീവിക്കുന്നു. ലാർവകളുടെ സെമിഅക്വാറ്റിക് ആവാസവ്യവസ്ഥ ആധുനിക ഡ്രാഗൺഫ്ലൈ കുടുംബങ്ങളിൽനിന്നും പെറ്റൽടെയിലുകളെ സവിശേഷമാക്കുന്നു.
അവലംബം
വർഗ്ഗം:തുമ്പികുടുംബങ്ങൾ
ലിതോട്രിപ്സി
പിത്താശയത്തിലും മൂത്രാശയത്തിലുമുൾപ്പെടെ ശരീരത്തിന്റെ അന്തർഭാഗങ്ങളിൽ രൂപപ്പെടുന്ന കല്ലുകളും സമാന സ്വഭാവമുള്ള കഠിന വസ്തുക്കളും ശരീരത്തിൽ നിന്നും നീക്കം ചെയ്യാനായി പൊടിക്കുന്ന വൈദ്യ പ്രക്രിയയാണ് ലിതോട്രിപ്സി (Lithotripsy. ഗ്രീക്ക് ഭാഷയിൽ ലിതോ കല്ല്, ട്രിപ്സോ പൊട്ടിക്കുക പൊടിക്കുക)
വിവിധ തരങ്ങൾ
ലിതോട്രിപ്സി പല തരത്തിലുണ്ട്.
പാവ്നീ ഇന്ത്യൻ ജനത
“പാവ്നീ” എന്നറിയപ്പെടുന്നത് ഐക്യനാടുകളിലെ സമതലങ്ങളിൽ വസിച്ചിരുന്ന (Plains Indian tribe) ഇന്ത്യൻ വർഗ്ഗങ്ങളിലൊന്നാണ്. അവരുടെ മുഖ്യകാര്യാലയം ഒക്ലാഹോമ യിലെ “പാവ്നീ” ആണ്. ഫെഡറൽ അംഗീകാരം സിദ്ധിച്ച ഈ വർഗ്ഗക്കാർ “ പാവ്നീ നേഷൻ ഓഫ്‍ ഒക്ലാഹോമ” എന്നറിയപ്പെടുന്നു. ചില സമയങ്ങളിൽ “പനീസ്സ” (Paneassa) എന്നും വിളിക്കപ്പെട്ടിരുന്ന ഈ വർഗ്ഗം ചരിത്രപരമായി ജീവിച്ചിരുന്നത് പ്ലാറ്റ് നദിയ്ക്ക് (Platte River) സമാന്തരമായി കിടന്നിരുന്ന, ഇന്നത്തെ നെബ്രാസ്ക കൻസാസ് പ്രദേശങ്ങളിലായിരുന്നു. പാവ്നീ ഭാക്ഷയിൽ ഇവർ സ്വയം വിശേഷിപ്പിച്ചിരുന്നത് “Chaticks si Chaticks” (Men of Men) എന്നായിരുന്നു.